Dacă te vezi pe tine în ceilalţi, pe cine ai mai putea răni? Ce rău ai mai putea face? 


(Buddha) 


Ambasadorul SUA şi 
cel al Franţei în 

Moldova decoraţi cu 
„Ordinul de Onoare” 

Republica Moldova — ţara în care 
nimeni nu a fost tras la 
răspundere pentru demolarea 
obiectivelor protejate de stat 

Moldova îşi îndeplineşte 
angajamentele faţă 
de Consiliul Europei 


Comitetul de Miniştri al 
Consiliului Europei a adop- 
tat recent, în cadrul unei reu- 
niuni, Decizia privind stadiul 
cooperării Consiliului Euro- 
pei cu Republica Moldova în 
perioada aprilie 2010 - mai 
2011. 

În raportul elaborat de 
Secretariatul CoE la acest su- 
biect, Comitetul de Miniştri 
menţionează progresul ob- 
ținut de Moldova în ceea ce 
ţine de îndeplinirea obligații- 
lor statutare restante, precum 
şi ale angajamentelor asu- 
mate la momentul aderării la 
organizaţie. De asemenea, a 
fost punctată continuitatea şi 
intensitatea dialogului între 
Republica Moldova şi Forul 
de la Strasbourg. 

„„Moldova pare să se afle 
pe calea cea dreaptă în fina- 
lizarea implementării anga- 
jamentelor sale faţă de Con- 
siliul Europei şi în procesul 


x» 


său de integrare europeană”, 
se menţionează în raport. 
Totodată, autorităților 
naţionale li se sugerează să 
acorde o atenţie sporită tran- 


sferului de facto al institu- 
țiilor penitenciare de la Mi- 
nisterul Afacerilor Interne la 
Ministerul Justiţiei, ratificării 
Cartei Europene a Limbilor 
Minoritare şi Regionale, şi 
adoptării unei legi anti-dis- 
criminare comprehensive. 
Statele membre ale Con- 
siliului Europei au încurajat 
în unanimitate dezvoltarea 
în continuare a programelor 
de cooperare, destinate RM, 
în special pentru susținerea 
reformelor în domeniul jus- 
tiției şi organelor ocrotirii 
normelor de drept, acorda- 
rea asistenţei pre-electorale 
şi măsurilor de consolidare 
a încrederii dintre cele două 
maluri ale rîului Nistru. 


Reuniunea Platformei de Cooperare 


a Parteneriatului de Mobilitate Moldova-UE 


Recent la Chişinău a avut 
loc reuniunea Platformei de 
Cooperare a Parteneriatului 
de Mobilitate Moldova-UE, 
în cadrul căreia s-a discutat 
procesul de implementare şi 
evaluare a proiectelor parte- 
neriatului în perioada 2010- 
2011. La eveniment au par- 
ticipat Şeful Delegației UE 
la Chişinău, Dirk Schuebel, 
şi viceministrul Muncii, Pro- 
tecţiei Sociale şi Familiei, 
Sergiu Sainciuc. 

Participanţii la reuniune 
au apreciat nivelul de imple- 
mentare a iniţiativelor Parte- 
neriatului de Mobilitate şi au 
salutat lansarea a 7 iniţiative 
noi, care urmează să fie rea- 


lizate în perioada 2011-2012. 
Este vorba de protecţia mem- 
brilor familiilor migranţilor 
rămaşi în ţara de origine, sus- 
ţinerea implementării acordu- 
rilor de facilitare a regimului 
de vize şi readmisie cu UE, 
consolidarea dialogului între 
Guvern şi societatea acade- 
mică în domeniul migraţiei, 
consolidarea pieții muncii 
RM şi promovării reîntoarce- 
rii migranţilor etc. 

De altfel, în cadrul reuni- 
unii a fost organizată pentru 
a doua oară o sesiune cu par- 
ticiparea reprezentanților 
societăţii civile şi organi- 
zaţiilor internaţionale, care 
implementează proiecte în 


domeniul migraţiei şi azilu- 
lui. 

Participanţii au remarcat 
că Parteneriatul de Mobilita- 
te contribuie la consolidarea 
cadrului instituţional şi la 
procesul de reforme pe plan 
naţional în domeniul migra- 
tiei şi azilului, în conformi- 
tate cu cele mai bune prac- 
tici ale UE. În mod special, 
ei au salutat semnarea în 
aceeaşi zi, la Roma, a Acor- 
dului bilateral în domeniul 
migraţiei de muncă, cu una 
dintre cele mai importan- 
te ţări de destinaţie din UE 
pentru cetăţenii RM - Italia. 
Acordul prevede facilități 
pentru integrarea migranţilor 


moldoveni pe piața muncii 
italiene şi beneficii de secu- 
ritate socială. De asemenea, 
documentul va contribui la 
punerea în practică a sche- 
melor de migraţie circulară 
cu acest stat. 

Următoarea reuniune a 
Parteneriatului de Mobilitate 
va avea loc în toamna anului 
2011. 

Precizăm că Parteneriatul 
de Mobilitate reprezintă un 
instrument inovativ şi cuprin- 
zător al Abordării Globale 
a Migraţiei pentru regiunile 
vecine din Estul şi Sud-Estul 
UE. Parteneriatul de Mobili- 
tate RM-UE a fost lansat la 5 
iunie 2008. 

ONG-URILE CONSIDERĂ CĂ 

MEDICII TREBUIE SĂ AIBĂ 
DREPTUL DE A ALEGE SĂ 
FACĂ SAU NU AVORTURI 


Alianţa organizaţiilor neguvernamentale pentru păstra- 
rea familiei şi Mitropolia Moldovei au organizat acţiunea 
„Împotriva avortului”, în cadrul căreia participanţii au 
vorbit femeilor despre consecinţele întreruperii sarcinii, 
precum şi au apărat drepturile medicilor care nu doresc să 
facă avorturi din considerente religioase sau morale. 

Astfel, reprezentanţii ONG-urilor au împărțit la poarta 
Spitalului nr. 1 din Capitală foi care îndeamnă potenţialele 
mame să păstreze viaţa viitorului copil. 

Potrivit preşedintelui Alianţei pentru păstrarea famili- 
ei, Vitalie Marin, legislaţia Moldovei trebuie modificată 
în aşa fel, încît medicii să poată alege dacă să facă avort 
sau nu. 

„Peste 50 de medici obstetricieni de la Spitalul nr. 1 
nu doresc să facă această operaţie, dar, după lege, ei nu 
pot refuza, precum şi din teama de a-şi pierde locul de 
muncă”, a spus el. 

Protopopul de Chişinău, loan Barbău, a spus că „avor- 
tul nu este doar un păcat în faţa lui Dumnezeu, dar şi o 
crimă în faţa societăţii”. 

Precizăm că anual în Moldova peste 2700 de femei 
întrerup prima sarcină şi circa 4 mii de minore recurg la 

+è Flash 


Ambasadorul Alexandru Codreanu 

a fost acreditat prin cumul în Bosnia 

şi Herţegovina 

Recent, ambasadorul Alexandru Codreanu a prezentat scri- 
sorile de acreditare preşedintelui în exerciţiu al Bosniei şi Her- 
țegovinei Nebojša Radmanović, în calitate de ambasador ex- 
traordinar şi plenipotenţiar al Republicii Moldova în Bosnia şi 
Herţegovina, cu reşedinţa la Budapesta. 

In cadrul întrevederii cu preşedintele Nebojša Radmanović 
au fost discutate relaţiile bilaterale şi perspectivele cooperării 
între Republica Moldova şi Bosnia şi Herţegovina. Interlocuto- 
rii s-au referit la necesitatea intensificării dialogului politic bila- 
teral, precum şi impulsionării raporturilor în domeniul econo- 
mic. Ambele ţări împărtăşesc obiectivul strategic de aderare la 
Uniunea Europeană şi cooperează activ în cadrul organizaţiilor 
internaţionale. 

Pe parcursul vizitei la Sarajevo, ambasadorul Alexandru 
Codreanu a avut întrevederi şi cu alți demnitari bosniaci, în ca- 
drul cărora au fost discutate oportunităţile de cooperare în diver- 
se domenii între Republica Moldova şi Bosnia şi Herţegovina. 
În acest context, partea bosniacă a lansat iniţiativa negocierii 
acordului de cooperare economică între cele două ţări. 


| Vitalie Marinuţa a participat la 


reuniunea Consiliului Nord Atlantic 

Ministrul Apărării, Vitalie Marinuţa, a participat la reuniu- 
nea Consiliului Nord Atlantic (NAC), care a avut loc pe 13 iulie, 
la sediul Cartierului General NATO din Bruxelles, Belgia. 

În cadrul reuniunii Consiliului Nord Atlantic în format 
28+Republica Moldova, ministrul Marinuţa a informat despre 
progresele înregistrate în implementarea obiectivelor asumate în 
cadrul Planului Individual de Acţiuni al Parteneriatului (IPAP) 
R. Moldova — NATO. 

Totodată, membrii delegaţiei ce reprezintă R. Moldova la 
reuniunea NAC, au avut întrevederi cu secretarul general al or- 
ganizaţiei Tratatului Nord Atlantic Anders Fogh Rasmussen şi 
cu Gabor Iklodya, adjunctul secretarului general NATO, pentru 
situaţii excepţionale. 


Republica Moldova şi Portugalia 

au semnat un acord de colaborare 

ştiinţifică 

Republica Moldova a semnat un acord de colaborare acade- 
mică, ştiinţifică şi culturală cu Portugalia, la sfîrşitul săptămînii 
trecute. 

Acordul de cooperare între Universitatea de Stat din Moldo- 
va şi Institutul Superior de Ştiinţe Sociale şi Politice din Lisabo- 
na a fost semnat de João Abreu de Faria Bilhim, rectorul institu- 
tului şi Valeriu Turea ambasadorul ţării noastre în Portugalia. 

În acord sînt prevăzute formele de cooperare între cele două 
instituţii: sprijinirea cooperării academice în domeniile ştiinţifi- 
ce respective; intensificarea relaţiilor culturale, ştiinţifice şi aca- 
demice; dezvoltarea schimbului de informaţii academice şi non- 
universitare şi a materialelor din domeniile de interes comun 
pentru ambele universităţi; promovarea predării şi cercetării în 
domeniile de interes comun; dezvoltarea schimbului de studenţi 
şi profesori; promovarea dezvoltării curriculare; realizarea unor 
proiecte de cercetare comune; participarea la seminare şi confe- 
rinţe academice, se arată într-un comunicat de presă publicat pe 
site-ul ambasadei. 

De asemenea, documentul stipulează clauze privind mobili- 
tatea profesorilor şi studenţilor din cadrul celor două instituţii. 


Producătorii de medicamente, 


ameninţaţi cu retragerea licenţelor 

Producătorii moldoveni de medicamente sînt implicaţi în 
scheme dubioase de fabricare a produselor farmaceutice. La 
această concluzie a ajuns viceprim-ministrul şi reprezentantul 
PL, Mihai Moldovanu, în cadrul unei vizite efectuate, recent, la 
două companii din acest domeniu. 

Problema medicamentelor şi importului ilicit de medica- 
mente a fost discutată la Guvern, în cadrul şedinţei Comisiei 
interdepartamentale de control pentru asigurarea securităţii far- 
maceutice. 

Astfel, Moldovanu a solicitat Agenţiei Medicamentului să 
facă o evaluare la cele 25 de companii producătoare de medica- 
mente şi, la una din şedinţele următoare, să vină cu date concre- 
te. Dacă aceasta va depista ilegalităţi în procesul de producere, 
companiilor vinovate le vor fi retrase licenţele de activitate, a 
precizat viceprim-ministrul. 

De asemenea, acesta s-a arătat nemulţumit că preţul pentru 
medicamentele achiziţionate de stat pentru instituţiile medicale 
publice este de două ori mai mare decît preţul din farmacii. La 
rîndul său, prim-vice-directorul Agenţiei Medicamentului, Rita 
Seicaş a spus că procedura de import a pastilelor este una lega- 
lă. 

De menţionat că, în primele şase luni ale anului curent, pre- 
tul medicamentelor a scăzut cu 0,88 la sută. Totodată, în primul 
semestru al acestui an, volumul importului de medicamente s-a 
mărit cu 8,1%. 


Actual 

Reguli noi la Curtea Supremă de Justiţie 


Raisa Botezatu, care asi- 
gură interimatul preşedinţiei 
Curţii Supreme de Justiţie 
(CSJ), a emis, luni, o dispo- 
ziţie „cu privire la accesul în 
sediile CSJ”, inclusiv a re- 
prezentanţilor mass-media. 
Documentul a fost semnat de 
R. Botezatu în scopul asigu- 
rării unui grad mai mare de 
independenţă,  imparţialitate 
şi  inamovibilitate a magis- 
traţilor. 

În dispoziţia citată, care a 
intrat în vigoare de luni, 11 iu- 
lie, accesul fără legitimare în 
CSJ este permis doar judecăto- 
rilor curţii şi membrilor Consi- 


liului Superior al Magistraturii 
(CSM), iar restul angajaţilor 
instituţiei vor intra la prezen- 
tarea legitimaţiilor de serviciu 
sau a permiselor temporare. 
Accesul judecătorilor şi altor 
funcţionari din curţile de apel 
şi judecătorii este permis doar 
pentru chestiuni de serviciu şi 
la prezentarea legitimaţiilor de 
serviciu. 

Potrivit documentului, 
accesul persoanelor cu func- 
ţii de demnitate publică şi 
al funcționarilor publici din 
instituţii extrajudiciare este 
permis doar în cadrul întreve- 
derilor oficiale, la prezentarea 


legitimaţiilor de serviciu şi cu 
însoţirea funcţionarului res- 
ponsabil din Secţia protocol 
şi relaţii externe. 

Este strict interzis accesul 
persoanelor străine în birouri- 
le de serviciu ale judecători- 
lor şi personalului instituţiei. 
Participanţii la proces şi alte 
persoane interesate de desfă- 
şurarea şedinţelor judiciare, 
inclusiv jurnaliştii, au cale 
liberă doar în sălile de jude- 
cată, în sălile de audienţă şi în 
sala de şedinţă a CSM, stipu- 
lează dispoziţia citată. 

Toate persoanele care in- 
tră în CSJ, cu excepţia magis- 


traţilor de la această instituţie 
şi a membrilor CSM, vor fi 
supuse verificărilor prin de- 
tectorul de metale. 

Documentul, care conţine 
18 puncte, obligă unitatea de 
pază să informeze în regim de 
urgenţă şeful aparatului pre- 
şedintelui CSJ despre toate 
incidentele aferente accesului 
în sediile curţii pe care le va 
investiga şi le va raporta pre- 
şedintelui curții. 

CSM a numit-o pe Raisa 
Botezatu în funcţia de preşe- 
dinte a CSJ la 6 iulie, după 
ce, la 5 iulie, l-a demis pe Ion 
Muruianu. 


Urmărirea penală trebuie să fie scoasă de sub 
influenţa politicului, ONG 


Reformarea procedurii penale este necesară deoarece nici 
societatea, nici cei care fac justiția nu sînt mulţumiţi de felul 
în care sînt desfăşurate investigaţiile penale, a declarat direc- 
torul Centrului de Analiză şi Prevenire a Corupţiei (CAPC), 
Galina Bostan. 

Directorul CAPC spune că există probleme importante în 
domeniul independenţei organelor de urmărire penală, ori- 
cînd ne putem pomeni că sîntem urmăriţi penal la comanda 
cuiva. „Cunoaşteţi perioada comunistă, cînd se intentau do- 
sare penale în dependenţă de solicitări. Omul trebuie să ştie 
că, odată ce are o viaţă corectă şi nu comite fapte care cad 
sub incidenţa Codului penal, poate dormi liniştit”, a subliniat 
Galina Bostan. 

În opinia sa, calitatea urmăririi penale este o problemă şi 
pentru că mai multe organe de urmărire penală au competenţa 
să urmărească una şi aceeaşi infracţiune. Şi atunci, intervi- 
ne concurenţa. Foarte multe infracţiuni sînt calificate iniţial 
într-un fel, iar cînd ajung în instanța de judecată calificarea 


acestora se schimbă, de obicei în partea mai blîndă. „Fiecare 
instituţie apoi susţine că nu ea a făcut acest lucru şi intervine 
jocul ping-pong între instituţii”, a menţionat Galina Bostan. 

Directorul CAPC a conchis că trebuie create mecanisme 
în care organele de urmărire penală să fie supuse doar legii şi 
nu comenzilor politice. 

Conceptul elaborat de către grupul de lucru privind refor- 
marea procedurii penale conţine 26 de propuneri. Anterior, 
propunerile au fost supuse dezbaterilor publice. Proiectul 
Legii cu privire la reforma procedurii penale urmează să fie 
pus în curînd pe masa deputaţilor pentru examinare şi adop- 
tare. 

Centrul de Analiză şi Prevenire a Corupţiei este o asocia- 
ţie obştească, care şi-a asumat angajamentul să contribuie la 
reducerea corupţiei în ţară pînă la un nivel care nu ar afecta 
drepturile şi libertăţile cetăţenilor, precum şi să desfăşoare 
un control public eficient asupra activităţii organelor statu- 
lui. 


Ministrul justiţiei, Oleg Efrim 
a întreprins o vizită de lucru la 
Vilnius, Lituania 


În perioada 11-14 iulie 
2011, ministrul Justiţiei a 
efectuat o vizită de lucru la 
Vilnius, Lituania, la invita- 
ţia omologului său lituanian 
Remigijus Simasius. Amin- 
tim că ministrul de Justiţie al 
Lituaniei a vizitat Chişinăul 
în toamna anului trecut. 

În prima zi a vizitei, 
Oleg Efrim a avut o întreve- 
dere cu ministrul lituanian, 
Remigijus Simasius. La dis- 
cuţii au participat experţi în 
materia elaborării actelor 
normative şi a utilizării teh- 
nologiilor informaţionale din 
cadrul ambelor ministere. 

Subiectele abordate de 
către miniştri s-au axat, în 
particular, pe cooperarea în- 
tre cele două ministere şi a 
stabilirii priorităţilor de co- 
operare pentru viitor. Partea 
lituaniană şi-a manifestat 
disponibilitatea de a efectua 
o expertiză în termeni utili 
a proiectului de strategie în 
sectorul justiției lansat pen- 
tru consultări publice. Mi- 
niştrii au convenit să identi- 
fice un format consolidat de 
cooperare, care să permită 
experților din cadrul Minis- 


terului Justiției al Republicii 
Moldova de a efectua stagii 
de scurtă durată în cadrul 
Ministerului Justiției litua- 
nian. 

De asemenea, ministrul 
Justiției a avut întrevederi cu 
înalți oficiali din cadrul Par- 
lamentului lituanian, Jonas 
Milerius, cancelarul Parla- 
mentului lituanian, Julius 
Sabatauskas, vicepreşedinte- 
le Comitetului de drept şi a 
ordinii de drept, Vidmantas 
Ziemelis, membru al acelu- 
iaşi comitet. Discuţiile au 
vizat subiecte de actualitate 
pentru Republica Moldova în 
ceea ce priveşte alegerea pre- 
şedintelui ţării şi a soluţiilor 
constituţionale în acest sens, 
a instituţiilor responsabile în 
coordonarea reformelor din 
sectorul justiţiei. Oficialii au 
discutat şi despre experienţa 
Lituaniei în procesul de li- 
chidare a instanţelor econo- 
mice. 

Ministrul Oleg Efrim s-a 
întîlnit şi cu preşedintele 
Curţii Supreme de Justiţie a 
Lituaniei, preşedintele Curţii 
Supreme Administrative şi al 
Curţii Regionale Trakai. 


ANUNŢ | 


Consiliul Superior al Procurorilor anunţă 
| concurs pentru suplinirea funcţiilor vacante | 
de procuror 


În temeiul art.82 alin.(1) lit.e) din Legea cu privire la 
Procuratură şi a Regulamentului privind modul de pro- 
movare în serviciu al procurorilor, Consiliul Superior al 
Procurorilor anunţă concurs pentru absolvenţii Institutu- 
lui Naţional al Justiţiei privind suplinirea funcţiilor va- 


cante de: 


— 1 funcţie; 


Bălţi — 2 funcţii ; 


- procuror în Procuratura r-lui Străşeni — 1 funcţie; 
- procuror în Procuratura r-lui Edineţ — 1 funcţie; 
- procuror în Procuratura anticorupţie, Serviciul Sud 


- procuror în Procuratura de nivelul Curţii de Apel 


| - procuror în Procuratura de nivelul Curţii de Apel | 


Cahul — 4 funcţii. 


| În temeiul Hotărîrii consiliului nr.12-33d-161/11 din | 
05.07.2011 se anunță concurs privind promovarea în 
funcţia de procuror în Secţia judiciar-civilă şi contencios 
administrativ din cadrul Procuraturii Generale (1). 
Cererile de participare la concurs se depun la secreta- 
riatul Consiliului Superior al Procurorilor (mun. Chişinău, 
str. Mitropolit G. Bănulescu-Bodoni, nr. 26, tel: 22-80-64, 


Secretariatul 


Consiliului Superior al Procurorilor 


| | 
| | 
| 22-14-44) pînă la 06 august 2011. | 
| | 
| | 


tel: 22-80-64 


Procuratura Republicii Moldova este alături de dom- 
nul Nicolae Geru, Procurorul sectorului Centru, în aceste 
clipe cumplite, în care îşi ia adio de la mama 

ELVIRA. 


Transmitem pe această cale sincere condoleanţe şi re- 
grete profunde familiei îndoliate. 

Dumnezeu să-i odihnească sufletul în linişte şi să o 
primească alături de aleşii săi. 

Tema zilei 


Ambasadorul SUA şi cel al Franţei în 
Moldova decoraţi cu „Ordinul de Onoare” 


Preşedintele interimar al Republicii Moldova, 
Marian Lupu a acordat distincţii de stat amba- 
sadorului SUA în Moldova, Asif Chaudhry, am- 
basadorului Franţei, Pierre Andrieu, Corpului 


Păcii în Republica Moldova şi reprezentanţilor 


Alianţei Franceze. 


Marian Lupu le-a acor- 
dat ambasadorilor Asif 
Chaudhry, Pierre Andrieu şi 
Corpului Păcii SUA în Mol- 
dova „Ordinul de Onoare”. 
În acelaşi timp, preşedintele 
Alianţei Franceze la Chişi- 
nău, Emmanuel Skoulios şi 
Jean-Francois Myard, tre- 
zorier al Alianței Franceze, 
s-au ales cu medalia ,„Meri- 
tul Civic”. 

Potrivit oficialului moldo- 
vean, distincțiile au fost acor- 
date în semn de recunoștință 
faţă de meritele deosebite 
pentru promovarea intereselor 
naționale ale Moldovei. 

În cadrul ceremoniei, 
ambasadorul SUA la Chi- 
şinău, Asif Chaudhry a de- 
clarat că este o onoare să 
accepte această distincție. 
Asif Chaudhry a menționat 
că SUA s-a angajat plenar să 
susțină reformele şi efortu- 
rile Republicii Moldova de 
a deveni membru prosper al 
UE. Înaltul oficial a specifi- 
cat că, împreună cu familia 
sa, a petrecut în țara noastră 
o perioadă de timp foarte 
frumoasă. „Moldova va fi 
mereu în sufletele noastre”, a 
mai adăugat Asif Chaudhry. 


în Republica Moldova. 

Şeful interimar al statului 
a menționat că distincțiile 
oferite vin să pună în evi- 
dență meritele deosebite ale 
persoanelor decorate pentru 
promovarea nu doar a intere- 


lații şi schimburi economice, 
comerciale. 

Preşedintele interimar a 
mulțumit reprezentanților 
Corpului Păcii şi Alianței 
Franceze pentru contribuția 
la dezvoltarea economică şi 


De asemenea, ambasa- 
dorul Franței la Chişinău, 
Pierre Andrieu, a declarat că 
distincția oferită onorează, 
prin intermediul său, întrea- 
ga echipă a Ambasadei fran- 
ceze, dar şi pe toți francezii. 
Pierre Andrieu a adus mulţu- 
miri pentru relațiile amicale 
şi cordiale pe care le-a avut 


selor ţărilor pe care le repre- 
zintă, dar şi pentru promo- 
varea interesului naţional al 
Republicii Moldova. 

Marian Lupu a specificat 
că aceste distincții reprezintă 
un semn de recunoştinţă pen- 
tru faptul că au fost foarte 
activi şi au avut o contribuţie 
substanţială în materie de re- 


socială a Republicii Moldo- 
va, distincţiile fiind oferite 
în semn de înaltă aprecie- 
re a meritelor deosebite în 
dezvoltarea şi aprofundarea 
relaţiilor de prietenie şi co- 
laborare şi pentru sprijinul 
constant acordat Republicii 
Moldova. 

Lilia DUMINICA 


Colaborare între Ministerul Apărării al Moldovei 
şi cel al Ucrainei 


Ministrul Apărării, Vitalie Marinuţa, a parti- 


de Consiliul miniştrilor Apărării CSI, deoarece nu participă 
la sistemul colectiv de apărare, existent în cadrul Comunităţii 

Suport din partea OSCE 
pentru Serviciul Grăniceri 
al Moldovei 


E Reprezentanți ai Misiunii OSCE au efectuat 
recent o vizită la Serviciul Grăniceri al Repu- 
blicii Moldova. Bruno Hedermann, consilier 
pe probleme de frontieră în cadrul misiunii şi 
Kenneth Pickles, membru al organizaţiei în do- 

|] meniul politico-militar, au avut o întrevedere 

cu oficiali ai SG. 

Reuniunea a avut drept scop dezvoltarea relaţiilor de coo- 
perare în contextul implementării Strategiei naţionale de mana- 
gement integrat al frontierei de stat pentru anii 2011-2013 şi a 
Planului de acţiuni al acesteia. 

Evenimentuls-adesfăşuratînincinta Aparatului Central al SG. 
Reprezentanţii Serviciului Grăniceri au întîmpinat oaspeţii 
cu temele de acasă pregătite. Aceştia au făcut o prezentare cu 
privire la măsurile întreprinse de instituţie în procesul de re- 
formare care vizează armonizarea reglementărilor legislaţiei 
naţionale la acquis-ul comunitar. Alte subiecte au vizat inves- 
tirea Serviciului Grăniceri cu competenţe de urmărire penală, 
examinarea contravenţiilor, expertiza actelor de călătorie, ex- 
tinderea zonei de competenţe ale SG pe întreg teritoriul Repu- 
blicii Moldova, precum şi alte domenii de interes. 

Totodată, oficialilor OSCE le-a fost pusă la dispoziţie o in- 
formaţie amplă cu privire la relaţiile de cooperare stabilite între 
Serviciul Grăniceri şi serviciile de frontieră ale statelor limitrofe, 
statelor membre ale UE şi CSI, precum şi alte instituţii de profil 
— cadrul juridic stabilit, ariile de cooperare, rezultatele obţinute, 
perspectivele extinderii cooperării cu Misiunea OSCE etc. 

În acest sens, reprezentanţii Serviciului Grăniceri au solicitat 
Misiunii OSCE asistenţă în mai multe domenii, printre care şi 
următoarele: 

- reformarea sistemului de gestionare a resurselor umane şi 
perfecţionarea sistemului de instruire a personalului Serviciului 
Grăniceri; 

- consolidarea mecanismului intern al instituţiei în vederea 
contracarării fenomenelor de corupţie; 

- consolidarea capacităţii SG în domeniul traficului de ființe 
umane. 

Reprezentanţii Misiunii OSCE au reconfirmat disponibilita- 
tea organizaţiei de a acorda Serviciului Grăniceri suportul ne- 
cesar în realizarea priorităţilor de ajustare a sistemului de ma- 
nagement integrat al frontierei de stat a Republicii Moldova la 
standardele europene în diverse domenii de interes comun, ariile 
de cooperare enunțate mai sus urmînd a fi examinate în cadrul 
misiunii. 

La finele întrevederii, părţile au reiterat necesitatea dez- 
voltării şi consolidării relaţiilor de cooperare între Serviciul 
Grăniceri şi Misiunea OSCE pe diverse domenii de activitate 
de interes comun, în vederea atingerii obiectivelor propuse. 


Lilia DUMINICA 


cipat în calitate de observator la reuniunea Con- 
siliului miniştrilor Apărării ai ţărilor membre ale 
Comunităţii Statelor Independente (CSI), care 
s-a desfăşurat recent, în oraşul Soci, Federaţia 
Rusă. 


P E m: 


Statelor Independente. 


În cadrul vizitei întreprinse la Soci, Vitalie Marinuţa 
a purtat discuții privind colaborarea bilaterală cu omologii 
săi din Ucraina, Tadjikistan, Armenia şi alte state din CSI. 


În cadrul reuniunii, miniştrii Apărării din 11 state din 


În dialogul cu omolo- 
gul său ucrainean, Myhailo 
Ejel, ministrul moldovean 
al Apărării a abordat pro- 
blemele colaborării în do- 
meniul tehnico-militar 
dintre armatele celor două 
state, precum şi posibilita- 
tea realizării unor proiecte 
comune privind schimbul 
de experiență în domeniul 
pregătirii forțelor de menți- 
| nere a păcii, instruirii efec- 
tivului implicat în misiuni 
umanitare sau pacificatoare 
etc. 

Oficialii au convenit 
ca specialiştii celor două 
ministere să elaboreze 
şi să propună spre realizare 
un şir de măsuri, care vor 
fi incluse în Planul bilateral 
de colaborare dintre Minis- 


cadrul CSI au examinat peste 20 de subiecte, care vizează 
colaborarea dintre instituţiile militare în diferite domenii: mi- 
litar, ştiinţific, sportiv, cultural, educaţional etc. Participanţii 
au semnat un şir de documente, care presupun implementarea 
unor proiecte comune. 

Republica Moldova nu a semnat nici un document adoptat 


terele Apărării ale Moldovei şi Ucrainei pentru anul 2012. 
Menţionăm că următorul summit al conducătorilor depar- 
tamentelor militare din Comunitatea Statelor Independente 
va avea loc la finele anului 2011, în Kazahstan. 
Lilia DUMINICA 


TRANSNISTRIA ESTE GATA PENTRU 
COMPROMISURI, INSA NU DIN 
CONTUL VIITORULUI SAU 


Transnistria este gata pen- 
tru compromisuri, însă nu din 
contul viitorului său. O de- 
claraţie în acest sens a făcut 
preşedintele autoproclamatei 
RMN, Igor Smirnov, la între- 
vederea de săptămîna trecută 
cu delegaţia ambasadorilor 
țărilor OSCE 

Potrivit site-ului liderului 
de la Tiraspol, el a prezentat 
oaspeţilor principiile în baza 
cărora Transnistria este dis- 
pusă să revină la procesul de 
negocieri deplin. 

Smirnov susține că prin- 
cipiul de bază este „egalitatea 
părților conflictului, prezenţa 
drepturilor şi obligaţiilor ega- 
le, reieşind din faptul recu- 
noaşterii internaţionale a RM 
şi RMN ca părţi ale conflictu- 
lui”. 

De asemenea, el insistă 
asupra desfăşurării procesului 
de negocieri „exclusiv prin 
mijloace politice paşnice, re- 
nunțarea la aplicarea forţei sau 
amenințării cu forţa, precum 
şi a oricăror forme de presiu- 
ne politică, social-economică, 
informaţională, diplomatică”. 

Printre condiţiile înaintate 


de Smirnov se numără „res- 
pectarea voinţei poporului 
RMN; perfectarea Juridică 
a înțelegerilor procesului de 
negocieri, inclusiv ratificarea 
celor mai importante docu- 
mente de către parlamentele 
părţilor, precum şi de către tă- 
rile garante şi OSCE; adopta- 
rea documentelor procesului 
de negocieri în limita împu- 
ternicirilor persoanelor res- 
ponsabile şi în conformitate 
cu documentele de constituire 
a unor sau altor formate ale 
procesului de negocieri”. 

Transnistria mai pledează 
pentru „elaborarea şi aproba- 
rea unui sistem complex de 
garanţii în procesul de nego- 
cieri, inclusiv perfectarea juri- 
dică a împuternicirilor ţărilor 
garante în cazul în care una 
din părţile conflictului încalcă 
înțelegerile procesului de ne- 
gocieri”. 

Totodată, Tiraspolul ofici- 
al cere „menţinerea necondiţi- 
onată a formatului operaţiunii 
actuale de menţinere a păcii 
pînă la reglementarea definiti- 
vă a conflictului moldo-trans- 
nistrean”. 

Accente 


DREPTUL 


Republica Moldova - ţara în care nimeni nu a fost tras la răspundere 


Nu este o noutate pentru 
noi faptul că în ultimul timp 
tot mai multe edificii care fac 
parte din patrimoniul statului 
au fost demolate. În mod ile- 
gal sau nu, acest lucru rămî- 
ne a fi stabilit de către orga- 
nele abilitate. Cu toate aces- 
tea, Republica Moldova este 
singurul stat european care 
nu cunoaşte nici un prece- 
dent juridic de tragere la răs- 
pundere a vreunei persoane 
responsabile de demolarea 
sau de prejudicierea obiecti- 
velor protejate de stat. Asta 
deşi peste 10% din imobilele 
protejate de stat din Chişinău 
sînt deja una cu pămîntul, al- 
tele fiind în proces activ de 
distrugere. 

Dărîmarea recentă a pri- 
mului sediu al poştei Moldo- 
vei este doar un caz alarmant 
dintr-o lungă serie de inter- 
venţii degradante, în special 
în centrul istoric al Capitalei, 
constată directorul general al 
Agenţiei de inspectare şi de 


pentru demolarea obiectivelor protejate de stat 


restaurare a monumentelor, 
Ion Ștefăniță, într-o analiză a 
sa efectuată pentru IDIS „Vi- 
itorul”. Lucrarea este intitu- 
lată „Păstrarea patrimoniului 
cultural istoric al Moldovei, 
o provocare a modernităţii” 
şi apare cu sprijinul financiar 
al Fundaţiei Friedrich Ebert. 
„Iată de ce este nevoie de 
a elabora în regim de urgență 
o strategie națională privind 
ocrotirea şi reabilitarea patri- 
moniului cultural naţional, în 
care oraşul istoric să fie unul 
din componentele de bază. 
La urma urmelor, procesul 
de urbanizare trebuie să fie 
în armonie cu monumentele, 
cartierele, grădinile istorice”, 
subliniază Ion Ștefăniță. 
Pînă acum, cadrul legal 
imperfect şi capacitatea in- 
stituţională redusă au fost in- 
vocate de autorităţi ca şi ba- 
riere în a proteja aşa cum se 
cuvine moştenirea culturală 
a RM. Astfel, deşi Registrul 
Monumentelor ocrotite de 


stat a fost aprobat de către 
Parlamentul Republicii Mol- 
dova în 1993, acesta a fost 
publicat în Monitorul Oficial 
abia în februarie 2010. 

Întîrzierea de 17 ani a 
privat acele arii care trebu- 
iesc protejate de un statut 
oficial, recunoscut, susţine 
Ion Ștefăniță de la Agenţia 
de inspectare şi de restaurare 
a monumentelor. „Respecti- 
va omisiune a permis celor 
cu rea voinţă să se eschiveze 
de la responsabilitatea pen- 
tru deteriorarea sau distruge- 
rea bunurilor culturale. S-a 
pretins că monumentul nu a 
fost inclus în registru sau că 
registrul nu a fost publicat în 
Monitorul Oficial şi, în con- 
secință, nu ar avea valoare 
juridică”, a mai menţionat A. 
Ştefăniţă. 

O altă problemă ţine de 
capacitatea umană şi finan- 
ciară a primăriilor oraşelor 
şi consiliilor raionale de a 
menţine, conserva şi resta- 


Ion Ștefăniță 


PATRIMONIUL CULTURAL 
ISTORIC ÎN CIFRE 


Din momentul proclamării indepen- 
denţei (1991), Republica Moldova a depus 
eforturi pentru a dezvolta o societate demo- 
cratică şi pentru a construi un cadru legal 
bazat pe aspirațiile sale, inclusiv în domeniul 
protejării patrimoniului cultural 

Din punct de vedere al numărului si- 
turilor şi ariilor culturale şi naturale desem- 
nate cu statut prioritar de protejare şi finan- 
tare, la moment Guvernul nu are stabilită o 
astfel listă. Însă din numărul total de 15000 
de situri culturale se distinge Rezervaţia 
cultural-naturală 


Orheiul Vechi care are 


POLICY BRIEF 


PĂSTRAREA PATRIMONIULUI 
CULTURAL ISTORIC AL MOLDOVEI, 
O PROVOCARE A MODERNITAȚII 


Monumentele de arhitectură şi ar- 
heologice ale Republicii Moldova, In 
conformitate cu stipulările legislatiei în 
vigoare, se aă sub protecția oficială a statu- 
Jui. Această moștenire culturală constituie unul 
dintre factorii identitari de baz al țări noastre. 
Deşi țara noastră dispune de mai multe acte 
normative in domeniul protejärii monumentelor, 
deşi ne-am asumat responsabilităţi în fața par- 
tenerilor noştri europeni la capitolul protejarea 
moștenirii culturale prin ratificarea mai multor 
documente importante ale Consttulul Europei 
4i ale UNESCO, acestea în cea mai maro parte 
sunt ignorate. În Uniunea Europeană, valorile 
căreia Republica Moldova tinde să le asimileze, 
patrimoniul cultural construit, monumentele 
de urbanism i de arhitectură, sunt considerate 
drept unul dintre pilonă care asigură dezvoltarea 
durabilă a oraşeloi, protejarea lui find plasată 
printre obiectivele esențiale ale urbanismulul și 
amenajării teritoriului 


un statut special şi asupra căreia Guvernul 


atrage o atenție mai mare, deoarece aceasta 


constituie cel mai important sit cultural din 


Republica Moldova, aflându-se şi în procesul Tighina, Soroca, Căuşeni, Chişinău), 788 


de nominalizare pentru a fi înscris în Lista biserici, 129 conace şi mai multe orașe is- 
Patrimoniului Cultural Mondial al UNESCO.  torice din secolul al XIX-lea (Bălţi, Cahul, 


Din cele cincisprezece mii de situri cu- Chişinău, Orhei, Soroca, Tiraspol). Din cele 


noscute, doar 5206 sunt incluse în Registrul 5206 monumentele incluse în registru, 4086 


monumentelor protejate de stat. Din numă- monumente sunt de importanță naţională și 


rul total al monumentelor circa 8,000 repre- 1120 de importanţă locală. Majoritatea mo- 


zintă situri arheologice, circa 100 din acestea  numentelor de importanță națională sunt 


sunt cetățui de pământ, 3 cetăți medievale situate în Chişinău (419) şi raionul Edineţ 


de zid, 6 oraşe medievale (Orhei, Lăpușna, (380). În registrul monumentelor protejate 


ura obiectivele istorice de 
importanţă locală. Majorita- 
tea consiliilor nu dispun de 
registre de evidenţă a monu- 
mentelor locale, deşi legis- 
laţia prevede expres această 
obligativitate. „Autoritățile 
locale au nevoie de susține- 
rea autorităţilor centrale la 
elaborarea şi administrarea 
respectivelor registre. Un 
prim pas ar fi formularea 
unui Regulament-cadru care 
să vină cu mai multe detalii”, 
explică Ion Ştefăniţă. Din 
cauza constrîngerilor finan- 
ciare, nici resurse din buge- 
tele locale nu se prea alocă în 
această direcţie. 

Autorul mai recomandă 
inventarierea siturilor cul- 
turale, adică acele peisaje 
considerate din punctul de 
vedere al aspectului lor pito- 
resc. Totodată, e nevoie de a 
actualiza periodic Registrul 
Monumentelor ocrotite de 
stat. 

Cor. DREPTUL 


Monitorul Social: Cele mai mari 
obstacole pentru mamele singure sînt sărăcia şi rea 
voinţa angajatorilor 


Deşi odinioară, femeile care 
năşteau copii în afara căsătoriilor 
nu erau privite tocmai cu respect, 
acest fapt fiind considerat de soci- 
etate o „ruşine,, pentru femeie, dar 


şi pentru familia ei (părinţi, rude), 
în ultimul timp, naşterile extra- 
conjugale cîştigă din ce în ce mai 
mult teren, atît la oraş, cît şi la sat. 
Naşterile în afara căsătoriei iau am- 
ploare în cazul femeilor foarte tine- 
re, dependente economic, precum 
şi a celor de vîrstă matură, care au 
ales calea concubinajului. Este în- 
grijorător nivelul înalt al naşterilor 
extraconjugale la fetele cu vîrsta de 
pînă la 20 de ani. Aceasta vorbeşte 
despre o educaţie sexuală insufi- 
cientă, fiind nevoie de a interveni 
prin programe educaționale şi cam- 
panii de informare. 

Pentru a susţine familiile mo- 
noparentale, care de multe ori sînt 
dependente de bunăvoința rudelor, 
e nevoie de a creşte treptat indem- 
nizaţiile sociale. Însă, fără a creşte 


veniturile de bază, nu putem vorbi 
despre o autonomie financiară a 
familiilor cu un singur părinte. Or, 
sînt tot mai frecvente cazurile cînd 
mamelor li se refuză angajarea, sub 


diverse pretexte. lată de ce autori- 
tățile trebuie să verifice periodic şi 
minuţios angajatorii, care trebuie 
să respecte garanţiile acordate pen- 
tru femeile însărcinate şi lucrătorii 
cu copii. 

Acestea sînt principalele con- 
cluzii ale celei de-a opta ediţii a 
Monitorului Social, cu genericul 
„Copilul născut în afara căsători- 
ei: realităţi şi consecinţe”, prezen- 
tat recent, de IDIS Viitorul”, cu 
susţinerea financiară a Fundaţiei 
Friedrich Ebert. 

În ultimii treizeci de ani, ponde- 
rea copiilor născuţi de femeile ne- 
căsătorite a crescut de trei ori, con- 
stată autoarea studiului, sociologul 
Olga Găgăuz. „Acest fenomen, prin 
amploarea lui, este unul cu titlu de 
normalitate pentru Republica Mol- 


dova, fiind caracteristic atît pentru 
mediul urban, cît şi pentru cel ru- 
ral”, a subliniat O. Găgăuz. Experta 
este de părere că la sat se produce 
liberalizarea normelor în ceea ce 
priveşte stabilirea paternităţii, în 
timp ce în oraşe căsătoriile neîn- 
registrate obțin o acceptare socială 
tot mai mare. Astfel, jumătate din 
copiii „extraconjugali” se nasc în 
cadrul unui concubinaj. 

Patru căsătorii din zece au fost 
încheiate după 
apariția sarcinii 
sau chiar după 
naşterea copilu- 
lui, afirmă Olga 
Găgăuz, care a 
analizat intervalul 
dintre înregistra- 
rea căsătoriei şi 
naşterea copilu- 
lui pentru peri- 
oada 2008-2009. 
„Aceste cazuri 
sînt mai frecven- 
te la sat, ceea ce 
parțial poate fi 
explicat prin cul- 
tura contraceptivă 
şi  accesibilita- 
tea mai scăzută a 
avortului”, a men- 
ţionat experta. În 
aceste condiţii, 
autorităţile trebu- 
ie să promoveze 
conceptul de că- 
sătorie bazată pe 
dragoste, respect 
reciproc, fidelita- 
te şi egalitate de 
gen. 

Dat fiind faptul că aistăm la o 
explozie a naşterilor în afara că- 
sătoriei la fetele cu vîrsta de pînă 
la 20 de ani, o direcţie importantă 
pentru prevenirea sarcinilor nedo- 
rite o reprezintă educaţia pentru 


viaţa de familie, cu accent pe pla- 
nificare familială şi diferite tipuri 
de contracepţie, în special în me- 
diul rural. 

Studiul recomandă dezvoltarea 
serviciilor comunitare pentru ma- 
mele singure, de la serviciu de spri- 
jin familial, reintegrare a copilului 
în familie, la servicii de zi precum 
asistență psihologică, medicală, 
consiliere pentru angajare. 

De asemenea, este nevoie de a 

COPILUL NĂSCUT 

ÎN AFARA CĂSĂTORIEI: 
REALITĂȚI 
ŞI CONSECINȚE 


Olga Gagauz 


creşte numărul de locuri disponi- 
bile la centrele maternale, instituţii 
care găzduiesc pînă la şase luni gra- 
videle în ultimul trimestru de sarci- 
nă şi mamele care au fost nevoite să 
îşi părăsească domiciliul sau nu au 
un loc de trai. 

Cor. DREPTUL 


Cum să ne 
comportăm în 
cazul depistării 


unor obiecte 
explozive? 


În rezultatul deflagraţiei 
unui obiect exploziv neidentifi- 
cat, produsă la data de 8 iulie 
2011, în satul Scorţeni, raionul 
Teleneşti, un bărbat de 32 de 
ani a decedat pe loc. 

Pentru studierea circum- 
stanțelor producerii exploziei, 
la faţa locului s-au deplasat 
angajaţii Secției tehnico-ex- 
plozivă „Bombtehnic” a MAI, 
Comisariatului de poliţie a raio- 
nului Teleneşti, Secţiei situaţii 
excepţionale Teleneşti şi repre- 
zentanţii procuraturii raionale. 

În context, Ministerul Afa- 
cerilor Interne vine cu reco- 
mandări de comportament în 
cazul depistării unor potenţiale 
obiecte explozive: 

- nu vă apropiaţi şi nu per- 
miteţi altora să se apropie de 
obiectele suspecte; 

- nu loviți obiectul suspect 
şi nu încercaţi să vedeţi ce se 
află în interiorul obiectului sus- 
pect; 

- nu utilizaţi telefonul mobil 
în apropierea obiectului sus- 
pect, deoarece poate declanşa 


explozia; 
- alertaţi imediat poliția. 
ATENȚIE!  Dezamorsarea 


obiectelor explozive este efec- 
tuată doar de specialiştii Secţiei 
tehnico-explozivă  „„Bombteh- 
nic” a Ministerului Afacerilor 
Interne. 


DREPTUL 


Repere 


Reprezentanții comunității de afaceri 
solicită prim-ministrului Vlad Filat pro- 
movarea reformelor structurale 
veritabile, nu doar pe hîrtie 


Cele mai reprezentative 
asociații de business din RM 
au transmis, la 11 iulie 2011, 
prim-ministrului Vlad Filat 
o adresare prin care solicită 
sprijinul reformelor în dome- 
niul justiției şi cel economic. 
Cei 30 de semnatari ai scriso- 
rii îşi exprimă astfel îngrijo- 
rarea faţă de justiţia selectivă, 
care subminează încrederea în 
statul de drept şi în corectitu- 
dinea sistemului judiciar din 
ţară. Un alt motiv de alertă 
pentru mediul de afaceri este 
slăbiciunea şi ineficienţa in- 
stituţiilor puterii, care nu sînt 
în măsură să asigure condiții 
echitabile şi o concurenţă să- 
nătoasă tuturor participanţilor 
pieţei. Asociaţiile de business 
se declară nemulţumite şi de 
intensificarea represiunii şi 
a modului de abordare „acu- 
zator” în relaţiile puterii cu 
mediul de afaceri. Totodată, 
se constată lipsa unui progres 
real în eliminarea obstacole- 
lor de ordin legislativ şi ad- 
ministrativ, ceea ce limitează 
dezvoltarea afacerilor în Re- 
publica Moldova. 

Semnatarii adresării către 
prim-ministrul RM din 11 iu- 
lie curent sînt participanții la 


formatul de dialog al Agen- 
dei Naţionale de Business. 
Platforma de comunicare a 
fost stabilită în 2008, pentru a 
apropia sectorul de afaceri de 
cel decizional. Agenda Na- 
țională de Business este sus- 
ținută de către Confederaţia 
Naţională a Patronatului din 
RM, Camera de Comerţ şi In- 
dustrie a RM, precum şi alte 
asociaţii neafiliate. Procesul 
de consolidare şi promovare 
a fost facilitat de Institutul 
pentru Dezvoltare şi Iniţiative 
Sociale (IDIS) „Viitorul”, cu 
sprijinul CIPE (Centrul Inter- 
național pentru Antreprenori- 
atul Privat). 

Timp de trei ani, aso- 
ciaţiile de business au îna- 
intat autorităţilor priorităţi 
pentru dezvoltarea secto- 
rului, insistînd pe tratarea 
deficienţelor pe trei paliere: 
impozitarea şi administrarea 
fiscală, administrarea vamală 
şi accesul la finanțare. Mai 
mult, participanții în formatul 
Agendei Naționale de Busi- 
ness au monitorizat periodic 
modul în care decidenții țin 
cont de părerea lor: „Priori- 
tăţile agendei legislative ale 
autorităţilor statului şi propu- 


nerile de modificare a legisla- 
tiei înaintate de către mediul 
de afaceri sînt diferite şi de 
cele mai multe ori nu coincid; 
un progres aproape neînsem- 
nat se înregistrează la stadiul 
de implementare şi aplicare a 
legislaţiei”. 

Prin această adresare ofi- 
cială, asociaţiile de business 
îşi exprimă speranţa că vocea 
comunităţii lor se va face au- 
zită, într-o perioadă marcată 
de consultări publice între 
prim-ministru şi societatea 
civilă. „Vom continua elabo- 
rarea agendei legislative „de 
Jos în sus” şi vom efectua mo- 
nitorizarea periodică a imple- 
mentării acesteia. Conside- 
răm că asociaţiile de afaceri 
din Moldova, ca şi comunita- 
tea de experţi, reprezintă par- 
te integrantă a societăţii civile 
a RM şi pledăm pentru un di- 
alog deschis şi direct”, se mai 
menţionează în scrisoare. 

La aproape trei ani de la 
lansarea sa, Agenda Naţiona- 
lă de Business este apreciată 
drept cea mai reprezentati- 
vă formulă de reprezentare 
a businessului, indiferent de 
schimbările tectonice ale vie- 
ţii politice din ultimii ani. 


Exportul din Moldova spre țările 
CSI a crescut de 1,6 ori 


În ianuarie-mai 2011, față de aceeaşi pe- 
rioadă în 2010, Moldova a majorat volumul 
exportului de mărfuri autohtone în Comunita- 
tea Statelor Independente cu 61,2% - pînă la 


316,5 mln dolari. 


Potrivit datelor Biroului Naţional de Sta- 
tistică, în acelaşi timp, ponderea ţărilor CSI în 
totalul exportului moldovenesc în primele cinci 
luni ale anului curent a scăzut, faţă de aceeaşi 
perioadă din 2010, de la 38,7% pînă la 38,2%. 
Cele mai mari volume ale exportului din Mol- 
dova în CSI, în ianuarie-mai 2011, îi revin Ru- 
siei - 211,9 mln dolari (+71,8% faţă de ianu- 
arie-mai 2010), Ucrainei - 55,2 mln dolari (+ 
71,9%), Belarusului - 31,4 mln dolari (+11,4%), 
Kazahstanului - 10,3 mln dolari (+50,8%), Uz- 
bekistanului - 2,2 mln dolari (+20%). 

În acelaşi timp, volumul importului în re- 
publică al produselor din ţările CSI a crescut 
în ianuarie-mai 2011, comparativ cu aceeaşi 
perioadă a anului trecut, cu 43,7% - pînă la 
659,2 mln dolari. Ponderea ţărilor CSI în to- 


talul importului moldovenesc a crescut de la 
33,9% pînă la 33,7%. 

Cel mai mare volum al importului în Moldo- 
va din CSI, în primele cinci luni ale anului 2011, 


i-a revenit Rusiei - 339,2 mln dolari (+39,5%), 


Ucrainei - 231,8 mln dolari (+33,1%), Belaru- 
sului - 68 mln dolari (+88,8%), Kazahstanului 
- 11,5 mln dolari (de 3,6 ori). 

Balanța comercială negativă a Moldovei cu 
ţările CSI în ianuarie-mai 2011 a însumat 342,7 
mln dolari, în creştere cu 30,6% faţă de ace- 
eaşi perioadă a anului 2010. Datele prezentate 
de Biroul Naţional de Statistică al Moldovei nu 
iau în considerare întreprinderile economice 
care operează în regiunea transnistreană. Ba- 
lanţa comercială negativă a Moldovei cu țările 
CSI în 2010 a constituit 632,7 mln dolari, în 
scădere cu 2,9%, în comparaţie cu anul 2009. 
În special, în 2010, Moldova a majorat exportul 
de producţie autohtonă spre ţările CSI cu 27,3% 
- pînă la 624,2 mln dolari, iar volumul importu- 
lui produselor din CSI în republică a crescut cu 
10,1% - pînă la 1 mlrd 256,9 mln dolari. 

Moldovenii îmbătrinesc şi 
dispar încetul cu încetul 


Republica Moldova se 
confruntă cu o gravă proble- 
mă demografică. Potrivit Or- 
ganizației Naţiunilor Unite, 
peste o sută de ani, populația 
țării noastre ar putea scădea 
de la 4 la 1,5 milioane. O altă 
statistică, realizată de Sec- 
torul de demografie al Aca- 
demiei de Ştiinţe, vorbeşte 
despre o reducere continuă 
pînă la 900 de mii de persoa- 
ne, pînă în anul 2050. Potri- 
vit specialiştilor, descreşterea 
este cauzată de scăderea nata- 
lităţii, creşterea vîrstei medii 
de căsătorie, amînarea naşte- 
rilor şi reducerea numărului 
de copii în familie. 

Sociologii estimează că 
în acest an, pe data de 31 oc- 
tombrie, numărul populaţiei 
de pe glob va atinge cifra de 
7 miliarde de oameni. Spre 


deosebire de situaţia globală, 
în RM situaţia demografică 
este în declin, fiind înregistrat 
mai mulți ani la rînd un spor 
natural negativ. Dacă, anteri- 
or, o femeie năştea, în medie, 
patru copii, acum unei femei 
îi revine un singur copil. Date 
nu tocmai încurajatoare cu 
privire la situaţia demografi- 
că din următorii 50 de ani au 
fost prezentate recent, de către 
directoarea Sectorului de de- 
mografie a AŞM, Olga Găgă- 
uz. Statistica a fost realizată în 
anul 2009, cu datele existente 
din 2008 ale populaţiei de tip 
închis. Potrivit rezultatelor, 
pentru RM sînt pregătite trei 
scenarii: unul pesimist, unul 
moderat şi unul optimist. Dacă 
ar fi să ne conducem de pri- 
mul scenariu, populaţia RM 
ar scădea pînă în anul 2050 cu 
peste 900 de mii de persoane, 
pe cînd al treilea scenariu pre- 
vede o reducere a populaţiei 
cu peste 400 mii de oameni. 


Ambele scenarii însă confirmă 
scăderea semnificativă a nata- 
lităţii şi îmbătrînirea graduală 
a moldovenilor. Astfel, în ur- 
mătoarele decenii, fiecare al 
treilea moldovean va avea vîr- 
sta de 60 de ani şi mai mult, iar 
numărul persoanelor cu vîrsta 
de pensionare va ajunge de la 
550 de mii, la etapa actuală, 
pînă la 880 de mii - 1 milion. 
Potrivit lui Boris Gîlcă, repre- 
zentant adjunct al UNEPA în 
RM, declinul demografic prin 
care trece ţara noastră este 
cauzat de scăderea natalității, 
tendinţa în vogă din ultimul 
timp de a amîna sarcina, redu- 
cerea numărului de copii în fa- 
milie, dar şi lipsa unor politici 
care să promoveze importanța 
familiei şi implicarea insufi- 
cientă a autorităţilor pentru 
soluţionarea acestei probleme. 


Protecţiei Sociale şi Familiei 
şi Universitatea de Stat din 
Moldova, au realizat un stu- 
diu prin care prezintă efectele 
migraţiei asupra vîrstnicilor şi 
copiilor lăsaţi singuri şi fără 
îngrijire. Ghenadie Creţu, co- 
ordonator de programe OIM, 
a menţionat că fenomenul in- 
fluenţează stările emoţionale 
din viaţa familiei, afectînd 
direct dezvoltarea persona- 
lității copiilor, sănătatea lor 
fizică şi psihică. Nucleul fa- 
miliei a fost puternic zdrunci- 
nat în urma efectelor cauzate 
de migraţie. Copiii lăsaţi fără 
supraveghere se simt singuri, 
sînt deprimaţi şi au probleme 
de integrare socială. De mul- 
te ori, aceştia sînt exploataţi 
prin muncă, abuzaţi fizic şi 
sexual, iar nivelul stării de să- 
nătate este scăzut. 


„Se pare că securitatea demo- 
grafică a ţării noastre nu îi in- 
teresează pe politicieni şi nici 
contingentul electoral care va 
exista peste 50 sau o sută de 
ani”, a subliniat sursa citată. 
In aceeaşi ordine de idei, Bo- 
ris Gîlcă a ţinut să menţioneze 
că RM ar trebui să-şi consoli- 
deze capacităţile instituţionale 
în domeniul demografic. „Sîn- 
tem unica ţară din regiune care 
nu are o instituţie responsabilă 
de monitorizarea, cerceta- 
rea şi efectuarea prognozelor 
demografice. Sîntem unica 
țară fără un centru naţional 
de demografie. Nu avem nici 
măcar destui specialişti în do- 
meniul respectiv”, a adăugat 
B.  Gilcă.. 

Problema demografică 
poate fi privită şi prin prisma 
migraţiei. Specialiştii Orga- 
nizaţiei Internaţionale pentru 
Migraţie (OIM), în colabo- 
rare cu Fondul ONU pentru 
Populaţie, Ministerul Muncii, 


Studiul realizat vine şi cu 
sugestii pentru autorităţi de a 
remedia şi a micşora efectele 
negative ale migraţiei asupra 
copiilor şi bătrînilor. 

O problemă a reducerii na- 
talității este lipsa de bani, care 
îi determină adesea pe viitorii 
părinţi să nu-şi extindă prea 
tare familia. Deşi recunoaşte 
că indemnizaţiile şi ajutorul 
material oferit familiilor afla- 
te în dificultate nu sînt sem- 
nificative, ministrul Muncii, 
Protecţiei Sociale şi Familiei, 
Valentina Buliga, susţine că 
instituţia pe care o conduce îşi 
consolidează toate eforturile 
pentru a spori ajutorul familii- 
lor aflate în dificultate. 

La ora actuală, în RM, 50 
de mii de familii beneficiază 
de un ajutor social, în medie, 
de 800 de lei. Indemnizaţii- 
le la naşterea primului copil 
constituie 2000 de lei, iar 
pentru al doilea şi al treilea 
copil născut - 2300 de lei. 


După cum ştim, în perioada 1 iunie - 31 august 2011, anga- 
jaţii MAI desfăşoară operaţiunea „Mac”, în scopul depistării 
locurilor de cultivare a plantelor care conţin substanţe narcoti- 
ce şi a persoanelor care se ocupă cu producerea materiei prime 
pentru prepararea substanţelor narcotice de origine vegetală. 

În doar cîteva zile de verificări, poliţiştii au descoperit zeci 
de cazuri de infracțiuni cu droguri. 

Oamenii legii au intervenit în urma unei informaţii opera- 
tive potrivit căreia, o reţea criminală din satul Bădicul Moldo- 


venesc, raionul Cahul, comercializează substanţe narcotice, în 
special marijuană, în proporţii deosebit de mari. Acum cîteva 
zile, oamenii legii au reţinut un membru al acestei reţele, în 
timp ce intenţiona să comercializeze o cantitate de aproxima- 
tiv 5 kg de marijuană. La momentul reţinerii, suspectul a opus 
rezistenţă colaboratorilor de poliţie, dar a fost imobilizat şi re- 
ținut. 

Valoarea totală a drogurilor ridicate se estimează la circa 
50 000 de lei. 

Oamenii legii desfăşoară acţiuni operative şi de urmărire 
penală în scopul documentării tuturor participanţilor la traficul 
ilicit de droguri. 


Totodată, în trei gospodării din satul Vădeni şi Sepilova au 
fost depistate plantaţii de mac. Poliţiştii au ridicat aproximativ 
2000 de plante de mac care creșteau în grădina proprietarilor. 
Dacă vor fi găsiţi vinovaţi de - „Circulaţie ilegală a substanțe- 
lor narcotice, psihotrope sau a analoagelor acestora în scop de 
înstrăinare”, aceştia riscă să facă pînă la 5 ani de puşcărie. 

Operaţiunea continuă, iar oamenii legii urmează să stabi- 
lească toate circumstanţele şi complicii infracțiunii şi proveni- 
enţa drogurilor. 

De la începutul anului curent angajații MAI au semnalat 
1009 cazuri legate nemijlocit de circulaţia ilegală a substanțe- 
lor narcotice, psihotrope sau a precursorilor. 


O VINERI, 15 IULIE 2011 


Educaţie juridică 


La solicitarea cititorilor 


Modul de încasare a pensiei 
de întreţinere 


Capitolul 16 din Codul 
familiei reglementează rela- 
tiile privind modul de înca- 
sare a pensiei de întreţinere. 
Astfel, potrivit normelor 
acestui capitol, în lipsa unui 
acord referitor la întreţinere, 
membrii familiei menţionaţi 
în art.74-91 din acelaşi cod 
pot porni în instanţa judecă- 
torească o acţiune privind în- 
casarea pensiei respective, 
chiar şi în cazul cînd aceasta 
se plăteşte benevol. 


reţină lunar, în baza contrac- 
tului privind plata pensiei de 
întreţinere, autentificat nota- 
rial, sau a titlului executoriu, 
sau a cererii debitorului în- 
treţinerii, pensia de întreține- 
re din salariul şi/sau din alte 
venituri ale debitorului între- 
tinerii şi să o transmită sau să 
o transfere, din contul aces- 
tuia, creditorului întreține- 
rii într-un termen de cel mult 
3 zile de la data fixată pentru 
plata salariului şi/sau a altor 


tor în instituţiile financiare 
sau transmise organizaţiilor 
comerciale şi necomerciale, 
cu excepţia cazurilor cînd 
aceste mijloace le-au fost 
transmise în proprietate. 
Dacă debitorul nu dispune 
de astfel de mijloace băneşti 
sau dacă dispune de ele, 
dar acestea sînt insuficien- 
te pentru a-şi onora obliga- 
ţia, pensia de întreţinere se 
va încasa din contul tuturor 
bunurilor mobile şi imobile 


Persoana care are drep- 
tul la întreţinere poate porni 
o acțiune privind încasarea 
pensiei de întreţinere, indife- 
rent de termenul care a tre- 
cut de la momentul apariţiei 
dreptului respectiv. Pensia 
de întreţinere se încasează 
de la data adresării în instan- 
ţa judecătorească. Pensia de 
întreţinere poate fi încasată 
pentru perioada anterioară 
adresării în instanţa judecă- 
torească dacă se va stabili 
că în perioada respectivă s-au 
întreprins măsuri de acorda- 
re a întreţinerii, dar debito- 
rul întreţinerii s-a eschivat 
de la plata pensiei. Instanţa 
judecătorească este în drept 
să hotărască încasarea pen- 
siei de întreţinere de la data 
depunerii cererii. Cuantumul 
pensiei de întreţinere se sta- 
bileşte în modul prevăzut 
de Codul familiei. În cazul 
în care cererea privind înca- 
sarea pensiei de întreţinere 
va fi respinsă sau pensia va 
fi stabilită într-un cuantum 
mai mic, plăţile anterioare 
sau cele excedentare nu se 
restituie. 

Patronul este obligat să 


venituri. Patronul este obli- 
gat să comunice, în termen 
de 3 zile, instanţei judecăto- 
reşti despre concedierea per- 
soanei debitor al întreţinerii. 
Debitorul întreținerii este 
obligat să comunice, în ter- 
men de 3 zile, instanței jude- 
cătoreşti despre schimbarea 
locului său de muncă şi/sau 
a domiciliului. Persoanele 
care nu respectă prevederi- 
le, cerințele menționate sînt 
trase la răspundere în modul 
stabilit de legislație. 

Reținerea pensiei de în- 
treținere din salariu şi/sau 
din alte venituri în baza con- 
tractului privind plata pensi- 
ei de întreținere, autentificat 
notarial, se admite şi în cazul 
cînd suma reținerilor, în baza 
contractului şi a altor titluri 
executorii, depăşeşte 50 la 
sută din salariul şi/sau din 
alte venituri ale debitorului 
întreţinerii. 

Dacă debitorul întreţi- 
nerii nu are salariu sau alte 
venituri, fie că acestea sînt 
insuficiente pentru a-şi onora 
obligaţia, pensia de întreține- 
re se va încasa din mijloacele 
băneşti depuse de către debi- 


ale debitorului care pot fi ur- 
mărite. Urmărirea bunurilor 
şi a mijloacelor băneşti ale 
debitorului se face în modul 
prevăzut de legislaţia proce- 
suală civilă. 

Pensia de întreținere 
se încasează pentru perioada 
anterioară în baza contrac- 
tului privind plata pensiei 
de întreținere sau a titlului 
executoriu, în limitele a cel 
mult 3 ani din momentul 
prezentării contractului sau a 
titlului executoriu respectiv. 
Dacă pensia de întreținere 
nu s-a încasat din culpa de- 
bitorului întreținerii, restanța 
ei se reține, prin derogare de 
la cerința menționată, pentru 
toată perioada anterioară. 
Suma restanței se determină 
pornindu-se de la cuantumul 
pensiei de întreținere stabi- 
lit de instanța judecătoreas- 
că sau de contractul cores- 
punzător. Suma restanței la 
pensia de întreținere pentru 
copiii minori se determină 
pornindu-se de la salariul 
şi/sau alte venituri ale debi- 
torului. Dacă debitorul nu 
a lucrat în perioada în care 
s-a format restanța sau nu a 


prezentat actele ce confirmă 
salariul şi/sau alte venituri 
ale sale, cuantumul restanței 
la pensia de întreținere se de- 
termină de către executorul 
judecătoresc, pornindu-se de 
la salariul mediu pe ţară la 
data determinării restanței. 
Dacă părțile nu sînt de acord 
cu suma restanței calculate 
sau situația financiar-materi- 
ală a debitorului nu permite 
achitarea conform cerințelor 
menționate mai sus, ele sînt 
în drept să se adreseze cu o 
cerere în judecată pentru a 
se stabili suma concretă a 
restanței. Suma restanței la 
pensia de întreținere poate fi 
contestată în modul stabilit 
de legislație. 

În baza contractului pri- 
vind plata pensiei de între- 
tinere, debitorul întreținerii 
poate fi scutit de plata restan- 
tei la pensie de întreținere 
sau această restanță poate fi 
micşorată, cu excepția cazu- 
rilor cînd pensia se plăteşte 
copiilor minori. Dacă starea 
materială şi familială a debi- 
torului întreținerii face im- 
posibilă lichidarea restanței 
la pensia de întreținere, in- 
stanța judecătorească, la ce- 
rerea acestuia, în baza unor 
motive temeinice, este în 
drept să-l elibereze de plata 
restanţei respective sau s-o 
micşoreze. 

Dacă restanţa la pensia 
de întreţinere a rezultat din 
culpa persoanei obligate s-o 
achite în baza contractului 
privind plata pensiei de în- 
treţinere, persoana în cauză 
va purta răspunderea în mo- 
dul prevăzut de acest con- 
tract. Dacă restanţa la pen- 
sia de întreţinere a rezultat 
din culpa persoanei obligate 
s-o achite în baza hotărîrii 
instanţei judecătoreşti, per- 
soana în cauză va plăti cre- 
ditorului întreţinerii o pe- 
nalitate în mărime de 0,1 la 
sută din suma restanţei pen- 
tru fiecare zi de întîrziere. 
Creditorul întreţinerii este în 
drept să ceară repararea da- 
unei, cauzate prin întîrzierea 
executării obligaţiei de între- 
tinere din culpa debitorului, 
dacă aceasta nu a fost acope- 
rită prin plata de penalităţi. 
Nu se admite compensarea 
sau reîncasarea pensiei de 
întreţinere cu excepţia cazu- 
rilor de: 

a) anulare a hotărîrii 
instanței judecătoreşti pri- 
vind încasarea pensiei de 
întreţinere, adoptate în baza 
actelor sau dovezilor false 
prezentate de creditor; 

b) declarare a nulităţii 
contractului privind plata 
pensiei de întreţinere înche- 
iat ca urmare a constrîngerii 
fizice sau morale a creditoru- 
lui întreţinerii; 

c) stabilire a faptului de 
falsificare a hotărîrii instan- 


DREPTUL 


La întrebări 
răspunde juristul 


Vitalie MODRÎNGĂ 


l Pentru obținerea cetățeniei este necesar ca 
soțul să cunoască limba de stat, dar nu ştim care 
este nivelul necesar de cunoaştere a acesteia. 


ô Avocatul dvs. la domiciliu 


Victoria Manole, 
mun. Chişinău 


Conform art.18 din Legea 
cetăţeniei Republicii Moldova 
se consideră că persoana cu- 
noaşte limba de stat, dacă: 

a) înţelege suficient lim- 
ba uzuală, informaţiile cu ca- 
racter oficial; 

b) discută şi răspunde la 
întrebări despre viaţa cotidi- 
ană; 

c) poate citi şi înţelege 
suficient orice text cu carac- 
ter social, orice lege sau alt 
act normativ; 


d) poate scrie o expunere 
la o temă despre viața coti- 
diană. 

Legea prevede că la 
examinarea cererilor de na- 
turalizare, condiţia cunoaş- 
terii prevederilor Constitu- 
ţiei Republicii Moldova şi 
a limbii de stat nu se pune: 

a) pensionarilor pentru 
limită de vîrstă; 

b) invalizilor a căror in- 
validitate este stabilită pe o 
perioadă nedeterminată. 


Stimaţi cititori! 


| menenmmenmaney 
l 


Redacția va răspunde la întrebările Dvs. 


Adresa: 


numai la prezentarea acestui cupon. 
Întrebarea trebuie formulată clar şi cît 
mai concis, pe o foaie aparte. 
Decupați cuponul şi. împreună cu între- 
barea Dvs, trimiteți-l pe adresa: Chişinău, 
2009, str. A. Mateevici nr. 60, bir. 222. 


Cupon DREPTUL 


Numele, prenumele: 


| (iulie 2011, nr. 26(381) l 


tei judecătoreşti, a contrac- 
tului privind plata pensiei 
de întreținere sau a titlului 
executoriu în baza cărora a 
fost plătită pensia. 

În cazul în care contra- 
vențiile menționate au fost 
comise de către reprezen- 
tantul copilului minor sau al 
persoanei majore incapabile 
care primea pensia de între- 
tinere, aceasta nu se reîn- 
casează, iar sumele plătite 
anterior vor fi încasate, la ce- 
rerea debitorului întreținerii, 
de la reprezentantul vinovat. 
Pensia de întreținere, stabili- 
tă de instanța judecătoreas- 
că într-o sumă bănească fixă, 
se indexează în cazurile şi în 
modul stabilit de lege. 

În cazul în care starea ma- 
terială sau familială a uneia 
dintre părți s-a schimbat, in- 
stanţa judecătorească, luînd 
în considerare şi alte circum- 
stanţe importante ale părți- 
lor, este în drept, la cererea 
oricăreia dintre ele, să modi- 
fice cuantumul pensiei de în- 
treţinere sau să-l scutească pe 
debitorul întreţinerii de plata 
acesteia. Obligaţia de întreţi- 


nere, apărută în baza contrac- 
tului privind plata pensiei de 
întreţinere, încetează în urma 
decesului uneia dintre părţi, 
a expirării duratei contrac- 
tului sau conform clauzelor 
acestuia. 

Plata pensiei de întreţi- 
nere, în baza hotărîrii instan- 
tei judecătoreşti, încetează în 
cazurile: 

a) atingerii de către copil 
a vîrstei de 18 ani sau obți- 
nerii de către acesta a capaci- 
tății depline de exercițiu sub 
vîrsta de 18 ani; 

b) adopției copilului care 
primeşte pensia de întreținere; 

c) căsătoriei descenden- 
tului inapt de muncă; 

d) restabilirii capacității 
de muncă a persoanei care 
primeşte pensia de întreține- 
re; 

e) recăsătoririi fostului 
soț inapt de muncă care pri- 
meşte pensia de întreținere; 

f) decesului creditorului 
întreținerii sau al debitoru- 
lui întreținerii; 

g) anulării hotărîrii jude- 
cătoreşti privind încasarea 
pensiei. 


DREPTUL 
> Citaţii în judecată ` 


Curtea de Apel Chişinău solicită prezentarea cet. Cernega 
Serghei, pentru data de 21 iulie 2011, ora 10.30, la sediile de 
judecată lu Teilor nr. 4) în calitate de intimat în cauza civilă nr. 
2a-3013/11, de apel, la cererea cet. Druţa G. pivind desfacerea 
căsătoriei. 

Judecătorul 

Curţii de Apel Chişinău 

+++ 

Curtea de Apel Chişinău solicită prezentarea cet. Gherța Eu- 
geniu (mun. Chişinău, str. Alexandru cel Bun nr. 3B, apt. 2), pen- 
tru data de 28 iulie 2011, ora 10.00, la şedinţa de judecată (str. 
Teilor nr. 4) în calitate de intimat în cauza civilă nr. 2a-3531/11 
la acțiunea lui Toacă Victor pivind evacuarea persoanei. 

udecătorul 

Curții de Apel Chişinău N. Budăi 

+++ 

Judecătoria Economică de (cuie e solicită prezen- 
tarea reprezentantului SRL „TELCOR GRUP”, pentru data de 
29 iulie 2011, ora 13.00, la şedinţa de judecată (bdul Ştefan cel 
Mare nr. 73, bir. 220) în calitate de pîrit în cauza civilă intentată 
de IM „MOLDCELL” SA rivind încasarea datoriei, sub sancţi- 
unea examinării cauzei în lipsă. 

Judecător 


M. Guzun 


Aliona Roşca 
+++ 
Judecătoria Economică de Circumscripție solicită prezen- 
tarea reprezentantului SRL „TITAN-TRANS”, pentru data de 
29 iulie 2011, ora 15.00, la şedinţa de judecată (bdul Ştefan cel 
Mare nr. 73, bir. 220) în calitate de pîrît în cauza civilă intentată 
de SRL „DEC-TRANS GRUP” privind încasarea datoriei, a do- 
bînzii şi a penalității, sub sancţiunea examinării cauzei în lipsă. 
Judecător Aliona Roşca 
+++ 
Judecătoria Economică de reii tbc solicită prezenta- 
rea reprezentantului SRL „Criconst&CO”, Chişinău, pentru data 
de 2 august 2011, ora 11.20, la şedinţa de judecată Bdul Ştefan 
cel Mare nr. 73, bir. 204) în calitate de pîrit în cauza civilă inten- 
tată de „Iorconst” SRL privind încasarea datoriei. 
Prezenţa este obligatorie. In caz de neprezentare, cauza va fi 
examinată în lipsa părții absente. 


Judecător S. Namaşco 


+++ 

Judecătoria Economică de Circumscripţie solicită prezenta- 
rea reprezentantului SRL „Vip Confort”, Chişinău, pentru data 
de 2 august 2011, ora 11.40, la şedinţa de judecată (bdul Ştefan 
cel Mare nr. 73, bir. 204) în calitate de pîrit în cauza civilă inten- 
tată de „Torconst” SRL privind încasarea datoriei. 

Prezenţa este obligatorie. In caz de neprezentare, cauza va fi 
examinată în lipsa părţii absente. 


Judecător S. Namaşco 


+++ 

Judecătoria Economică de Circumscripție solicită prezenta- 
rea reprezentantului SRL „Klota”, Chişinău, pentru data de 4 
august 2011, ora 11.20, la ședința de judecată (bdul Ștefan cel 
Mare nr. 73, bir. 204) în calitate de piîrit în cauza civilă intentată 
de SRL „Bolgar Farm”. ` 

Prezența este obligatorie. In caz de neprezentare, cauza va fi 
examinată în lipsa părții absente. 


Judecător S. Namaşco 


++e 
Judecătoria Economică de Circumscripție solicită prezenta- 
rea Biroului Notarial privat Alexandru Marin, cu sediul în mun. 
Chişinău, str. Kiev nr. 7, y: data de 25 iulie 2011, ora 9.30, la 
şedinţa de judecată (bdul Ştefan cel Mare nr. 73, bir. 218) unde 
va avea loc examinarea cauzei civile nr. 2e-23/1lintentată de 
Gîrneţ Valentina privind anularea contractului de vînzare-cum- 
ărare. 
P Judecător Liliana Andriaş 
+++ 
Judecătoria Economică de Circumscripție solicită prezenta- 
rea reprezentantului SRL Bursa de Imobile JVC, cu sediul în 
mun. Bălți, str. Kiev nr. 145, pentru data de 25 iulie 2011, ora 
9.30, la şedinţa de judecată (bdul Ştefan cel Mare nr. 73, bir. 218) 
unde va avea loc examinarea cauzei civile nr. 2e-23/1Lintentată 
de Gîrneţ Valentina privind anularea contractului de vînzare- 
cumpărare. 


udecător Liliana Andriaş 


+++ 

Judecătoria Economică de Circumscripție solicită prezenta- 
rea reprezentantului SC „Dorinţa”, cu sediul în mun. Chişinău, 
str. Kiev nr. 16, pentru data de 25 iulie 2011, ora 9.30, la şedinţa 
de judecată (bdul Ştefan cel Mare nr. 73, bir. 218) unde va avea 
loc examinarea cauzei civile nr. 2e-23/1Lintentată de Gîrneţ Va- 
lentina privind anularea contractului de vînzare-cumpărare. 

Judecător Liliana Andriaş 

... 

Judecătoria Economică de Circumscripţie solicită prezenta- 
rea reprezentantului SC „Garant Sec” SRL, cu sediul în mun. 
Chişinău, bdul i be edl Mare nr. 196, pentru data de 4 august 
2011, ora 9.45, la şedinţa de judecată (bdul Ştefan cel Mare nr. 
73, bir. 21 o unde va avea loc examinarea cauzei civile intentată 
de SA „Utilajcom” privind încasarea datoriei. 

Judecător Liliana Andriaş 

bă d 

Judecătoria Economică de Circumscripţie, în conformitate 
cu art.108 CPC al RM, solicită prezentarea reprezentantului 
SRL „SBM-Agro”, pentru data de 24 august 2011, ora 8.30, la 
dle de judecată (dul Ştefan cel Mare nr. 73, bir. 207) în ca- 

itate de pîrît în cauza civilă: SA „Orhei Vit” către SRL „SBM- 
Agro” privind încasarea datoriei. 
Judecător V. Orîndaş 
+++ 

Judecătoria Economică de Circumscripție, în conformita- 
te cu art.108 CPC al RM, solicită prezentarea reprezentantu- 
lui „Elitor Plus” SRL, pentru data de 21 septembrie 2011, ora 
10.00, la şedinţa de judecată (bdul Ştefan cel Mare nr. 73, bir. 
207) în calitate de pīrît în cauza civilă: ICS „Tegola Roofing” 
SRL privind încasarea sumei. 

Judecător V. Orîndaş 

+++ 

Judecătoria Economică de Circumscripție solicită prezen- 
tarea reprezentantului SRL „Cleolina”, pentru data de 1 sep- 
tembrie 2011, ora 10.10, la şedinţa de judecată (bdul Ştefan cel 
Mare nr. 73, bir. 225) în calitate de pîrît în cauza civilă intentată 
de Casa de Comerţ „Vita” SRL. 

Prezenţa este obligatorie. În caz de neprezentare, cauza va fi 
examinată în lipsa părţii absente. 


Judecător Iu. Ţurcan 


... 

Judecătoria Economică de Circumscripţie solicită prezen- 
tarea reprezentantului SRL „R&V Leasing”, cu sediul în mun. 
Chişinău, str. Tighina nr. 49, pentru data de 22 septembrie 2011, 
ora 9.30, la şedinţa de judecată (bdul Ştefan cel Mare nr. 73, bir. 
221) unde va avea loc examinarea cauzei civile intentată de SRL 
„Opriox Prim” mun. Chişinău; SNA „Moldasig” mun. Chişinău 
către SRL „Opriola” mun. Chişinău; SRL „R&V Leasing” mun. 
Chişinău privind repararea prejudiciului. 

Judecător Aurica Us 

+++ 

Judecătoria Economică de aa i solicită prezenta- 
rea reprezentantului SRL „laşa”, cu sediul în Orhei, str. Vasile 
Lupu nr. 16, pentru data de 25 octombrie 2011, ora 13.30, la 
şedinţa de judecată (bdul Ştefan cel Mare nr. 73, bir. 221) unde 
va avea loc examinarea cauzei civile intentată de SC „Octopus- 
Prof” SRL privind încasarea datoriei. 

Judecător Aurica Us 
+++ 

Judecătoria Centru mun. Chişinău solicită prezentarea cet. 
Prepelița Victor, pentru data de 2 august 2011, ora 9.30, la şe- 
dința de judecată (str. Bulgară nr. 43, bir. 56) unde va avea loc 
examinarea cauzei civile la acțiunea cet. Prepelița Nina privind 
desfacerea căsătoriei. ` 

Prezența este obligatorie. In caz de neprezentare, cauza va fi 
examinată în lipsa părții absente. 


Judecător I. Busuioc 


+++ 
Judecătoria Centru mun. Chişinău solicită prezentarea cet. 
Casian Gheorghe, pentru data de 7 septembrie 2011, ora 12.30, 
la şedinţa de judecată (str. Bulgară nr. 43, bir. 39) unde va avea 
loc examinarea cauzei civile la acțiunea cet. Gavoza Ivan pri- 
vind restituirea dublului arvunei. 
Judecător V. Efros 
+++ 
Judecătoria Centru mun. Chişinău solicită prezentarea cet. 
Zherdkin Valeriy, pentru data de 21 septembrie boit, ora 12.30, 
la şedinţa de judecată (str. Bulgară nr. 43, bir. 61) în calitate de 
pîrit în cauza, civilă intentată de BC „Unibank” SA privind în- 


casarea datoriei. 
Judecător Djeta Chistol 


+++ 
Judecătoria Rîşcani mun. Chişinău solicită prezentarea re- 
prezentantului SRL „„Rondou-Lux”, pentru data de 20 iulie 2011, 
ora 15.00, la şedinţa de judecată (str. Kiev nr. 3, bir. 16) unde va 
avea loc examinarea cauzei civile la acţiunea SA „Moldcargo” 
SRL privind încasarea prejudiciului material. 
udecător Elena Cobzac 
+++ 
Judecătoria Rîşcani mun. Chişinău, în conformitate cu 
art.108 CPC al RM, solicită prezentarea cet. Suhinin Andrei, 
pentru data de 24 august 2011, ora 8.30, la şedinţa de judecată 
(str. Kiev nr. 3, bir. 3 5 în calitate de pîrît în cauza civilă intentată 
de Direcţia pentru Protecţia Drepturilor Copilului, Rîşcani, mun. 
Chişinău privind decăderea din drepturile părinteşti. 
Judecător Lilia Lupaşco 
+++ 
Judecătoria Rîşcani mun. Chişinău, în conformitate cu 
art.108 CPC al RM, solicită prezentarea cet. Garipov Eduard, 
pentru data de 29 septembrie 2011, ora 8.30, la şedinţa de ju- 
decată (str. Kiev nr. ? bir. 31) în calitate de pirît în cauza civilă 
la acţiunea cet. Postolachi Olga, cu participarea intervenientului 
accesoriu Direcţia pentru Protecţia Drepturilor Copilului, Rîş- 
cani, mun. Chişinău privind decăderea în drepturile părinteşti. 
Judecător Lilia Lupaşco 
+++ 
Judecătoria r aeni mun. Chişinău solicită prezentarea cet. 
Țibari Sergiu Vasile, a.n. 24.03.1976, pentru data de 1 septem- 
brie 2011, ora 13.30, la şedinţa de judecată (str. Kiev nr. 3, bir. 
30) în calitate de pîrît în cauza civilă intentată de Reuțchi Svetla- 
na privind desfacerea căsătoriei şi incasarea pensiei alimentare. 
Judecător Veronica Negru 
+++ 
Judecătoria Rîşcani mun. Chişinău solicită prezentarea cet. 
Cervoneac Igor Boris, pentru data de 1 septembrie 2011, ora 
16.00, la A de judecată (str. Kiev nr. 3, bir. 30) în calitate 
de pîrît în cauza civilă intentată de Ciorici Margarita Ion privind 
apărarea dreptului de proprietate. 
Judecător Veronica Negru 
+++ 
Judecătoria Rîşcani mun. Chişinău solicită prezentarea cet. 
Guzun Rodica, pentru data de 12 septembrie 2011, ora 16.00, la 
şedinţa de judecată (str. Kiev nr. 3, bir. 20) în calitate de pîrît în 
cauza civilă intentată de Guzun Constantin privind desfacerea 


căsătoriei. 
Judecător V. Ilaşco 


+++ 

Judecătoria Rîşcani mun. Chişinău solicită prezentarea cet. 
Ghijdivan Vasile, pentru data de 3 octombrie 2011, ora 10.30, la 
şedinţa de judecată (str. Kiev nr. 3, bir. 16) în calitate de interve- 
nient în cauza civilă privind acţiunea în regres a SIA „Moldasig” 
SRL către SA „Asito”. 

Judecător Elena Cobzac 
+++ 

Judecătoria Rîşcani mun. Chişinău solicită prezentarea cet. 
Aniscenko Dmitrii, pentru data de 5 octombrie 2011, ora 9.00, 
la şedinţa de judecată (str. Kiev nr. 3, bir. 16) în calitate de pîrît 
în cauza civilă intentată de Aniscenko Oxana privind desfacerea 
căsătoriei. 


Judecător Elena Cobzac 


bă dd 
Judecătoria Rîşcani mun. Chişinău, în conformitate cu 
art.108 CPC al RM, solicită prezentarea cet. Andriuţa Vitalie, 
pentru data de 12 octombrie 2011, ora 10.30, la şedinţa de ju- 
decată (str. Kiev nr. 3, bir. 9) în calitate de pîrît în cauza civilă 
a e de IM SIA „Moldasig” SRL privind încasarea preju- 
iciului. 


Judecător Iurie Potînga 


+++ 

Judecătoria Rîşcani mun. Chişinău, în conformitate cu 
art.108 CPC al RM, solicită prezentarea reprezentantului Fondul 
Internaţional de cultură şi artă „V. Garştea”, mun. Chişinău, str. 
A. Puşkin nr. 37, apt. 18, pentru data de 19 octombrie 2011, ora 
15.00, la şedinţa de judecată (str. Kiev nr. 3, bir. 36) în calitate de 
pîrît în cauza civilă la acţiunea cet. Saidova Valentina împotri- 
va Fondului Internaţional de cultură şi artă „V. Garştea” privind 
anularea ordinului şi restabilirea în funcție. 

Judecător Aliona Miron 

+++ 
Judecătoria Rîşcani mun. Chişinău solicită prezentarea cet. 
Vasilica Alexandru, pentru data de 3 noiembrie 2011, ora 9.00, 
la şedinţa de judecată (str. Kiev nr. 3, bir. 20) în calitate de pîrît 
în cauza civili la acţiunea lui Vasilica Ion privind recunoaşterea 
dreptului pierdut la spaţiul locativ. 
Judecător V. Ilaşco 
bă d 
Judecătoria Botanica mun. Chişinău solicită prezentarea 
cet-lor: Moţoc Ala şi Gogunscaia Vera, pentru data de 27 iulie 
2011, ora 10.00, la şedinţa de judecată (sir, N. Zelinski nr. 13, 
bir. 12) în calitate de pîrîț1, în legătură cu examinarea cauzei ci- 
vile la acţiunea lui Caraman Dmitri către Plăcintă Iurii privind 
evacuarea din apartament, revendicarea bunului imobil; Britvin 
Vladimir către Moţoc Ala, Gogunscaia Vera privind executarea 
deciziei Curţii de Apel mun. Chişinău; Plăcintă Iurii către Brit- 


vin Vladimir privind executarea deciziei Curţii de Apel mun. 
Chişinău. 
Judecător Viorica Mihaila 


+++ 
Judecătoria Botanica mun. Chişinău solicită prezentarea cet- 
lor: Breaben Alexandru, Rotaru Ana, Paladi Gabriel, Sturza Ni- 
colae, Serbin Veaceslav, pentru data de 28 iulie 2011, ora 10.00, 
la şedinţa de judecată (str. N. Zelinski nr. 13, bir. 12) în calitate 
de pîrîți, în legătură cu examinarea cauzei civile la acțiunea cet- 
lor: Gangan V., Rogovei R., Denisova V., Ijboldina V., interveni- 
ent accesoriu CCL — 223 privind recunoaşterea nulității calității 
de membru al CCL — 223. 
Judecător Viorica Mihaila 
+++ 
Judecătoria Ciocana mun. Chişinău, în conformitate cu 
art.108 CPC al RM, solicită prezentarea cet. Călman Veceslav şi 
Bezzub Igor, pentru data de 2 septembrie 2011, ora 9.00, la şe- 
dința de judecată (str. M. Sadoveanu nr. 24/1, bir. 306) în calitate 
de pîrîți în cauza civilă intentată de ICS „Easy Credit” privind 
încasarea datoriei. 


Judecător Oxana Robu 


+++ 

Judecătoria Ciocana mun. Chişinău, în conformitate cu 
art.108 CPC al RM, solicită prezentarea cet. Chirnev Anatolie, 
a.n. 08.08.1954, domiciliat în mun. Chişinău, str. Igor Vieru 
nr.14, apt. 76, pentru data de 5 septembrie 2011, ora 9.30, la şe- 
dința de judecată (str. M. Sadoveanu nr. 24/1, bir. 315) în calitate 
de pîrît în cauza civilă intentată de ICS „Easy Credit” privind 
încasarea datoriei. 

Judecător I. Mînăscurtă 
+++ 

Judecătoria Călăraşi solicită prezentarea cet. Chirău Mihail, 
cu ultimul domiciliu în or. Călăraşi, str. T. Ciorbă nr. 37, pentru 
data de 19 iulie 2011, ora 10.00, la şedinţa de judecată (Călăraşi, 
str. Alexandru cel Bun nr. 153, bir. 1) în calitate de pîrît în cau- 
za civilă intentată la cererea reclamantului Chirău Lilia privind 
desfacerea căsătoriei şi încasarea pensiei de întreținere pentru 
copilul minor. Ă 

Prezenţa este obligatorie. In caz de neprezentare, cauza va fi 
examinată în lipsa părţii absente. 

Judecător Grigore Daşchevici 
bă d 

Judecătoria Hînceşti, în conformitate cu art.108 CPC al RM, 
solicită prezentarea cet. Sîlică Ecaterina, a.n. 17.12.1975, cu do- 
miciliul în satul Pereni, Hînceşti, pentru data de 26 iulie 2011, 
ora 11.00, la şedinţa de judecată (Hînceşti, str. Chişinăului nr. 7, 
bir. 12) în calitate de pîrît în cauza civilă nr. 2-1010 intentată de 
Sîlică Victor privind desfacerea căsătoriei. 

Prezenţa este obligatorie. În caz de neprezentare, cauza va fi 
examinată în lipsa părții absente. 


Judecător Nina Rusu 


+++ 

Judecătoria Orhei solicită prezentarea cet. Vrabie Anatolie 
Ilie, pentru data de 5 august 2011, ora 10.00, la şedinţa de jude- 
cată (Orhei, str. Vasile Mahu nr. 135, et. 2) în calitate de pîrît în 
cauza civilă intentată de Vrabie Adriana Vladimir privind înca- 
sarea pensiei alimentare. M 

Prezența este obligatorie. In caz de neprezentare, cauza va fi 
examinată în lipsa părții absente. 


Judecător Veronica Cupcea 


+++ 

Judecătoria Cahul, în conformitate cu art.108 şi art.103 ale 
Codului de procedură civilă al RM, solicită prezentarea cet-nei 
Cucereanu Lilia Constantin, născută la 04.06.1982, cu ultimul 
domiciliu cunoscut: satul Roşu, Cahul, pentru data de 24 august 
2011, ora 16.00, la şedinţa de judecată (Cahul, bdul Victoriei nr. 
8, bir. 211) în calitate de pîrît în cauza civilă cu nr. 2-1192/2011 
privind încasarea pensiei pentru întreţineea copilului Cucereanu 
Daniel, intentată la cererea reclamantului Cucereanu Andrei. 

Pîrîtei i se propune să prezinte referinţă şi probele de care 
dispune referitor la paana caz de neprezentare a probelor şi 
dle neprezentare a pîrîtei în instanţă, pricina va fi examinată în 
ipsa ei. 


Judecător Vitalie Movilă 


+++ 
Judecătoria Nisporeni solicită prezentarea cet. Guidea Ana, 
pentru data de 19 septembrie 2011, ora 9.00, la şedinţa de jude- 
cată (Nisporeni, str. lon Vodă nr. 5) unde va avea loc examinarea 
cauzei civile la cererea lui Guidea Gheorghe privind desfacerea 
căsătoriei. 
Preşedintele Judecătoriei Nisporeni 
+++ 
Judecătoria Economică de Circumscripție solicită prezentarea 
obligatorie a reprezentantului SRL „Ancorid-Com”, cu sediul 
în mun. Chişinău, str. S. Rahmaninov nr. 46, pentru data de 1 
august 2011, ora 8.40, la şedinţa de judecată (bdul Ştefan cel 
Mare nr. 73, bir. 219) în calitate de pîrît în cauza civiă intentată 
la cererea SA „Orhei”, mun. Chişinău. 
Prezenţa este obligatorie. În caz de neprezentare, cauza va fi 
examinată în lipsa părţii absente. 
Judecător 


G. Şişcanu 


Z. Talpalaru 

bă dd 

Judecătoria Rîşcani mun. Chişinău, în conformitate cu 
art.108 CPC al RM, solicită prezentarea cet. Grigoriţa Ghenadie, 
cu ultimul domiciliu cunoscut: satul Costeşti, Teei entru 
data de 2 septembrie 2011, ora 11.30, la acțiunea depusă de CIA 
„Asito” SA privind încasarea prejudiciului material în ordine de 
regres. 


Judecător Stella Bleşceaga 

Aniversări 


Petru CODREANU, 
vicepreşedintele Judecătoriei Călăraşi — 
55 de ani 


Mult stimate domnule Petru Codreanu, 

Pentru fiecare om ziua în care s-a născut este una de- 
osebită. Astfel, pentru dumneavoastră una din aceste zile 
toride de cuptor are o semnificaţie aparte, deoarece mar- 
caţi o frumoasă vîrstă. 

Ne bucură nespus de mult că aţi ales ca destin de a slu- 
Ji cu credinţă legea şi de a apăra demnitatea umană, fapt 
ce vă conferă acea aură inconfundabilă de Om al Sfintei 
Dreptăţi, fără de care totul în jur ar părea un haos imens. 

Vă admirăm, vă respectăm, vă preţuim, iar popasul 
aniversar la care aţi ajus ne oferă plăcutul prilej de a vă 
adresa sublime cuvinte de felicitare. Vă dorim să aveţi 
parte de cît mai multă sănătate, multă căldură sufletească, 
fericire şi bucurii de la cei dragi inimii. 

La mulţi ani! 


Petru VACULA, 
judecător Leova — 50 de ani 


Sincere felicitări cu ocazia frumosului jubileu adresăm 
domnului Petru Vacula, judecător Leova. 

Mult stimate domnule Petru Vacula, cu certitudine pu- 
tem afirma că sînteţi un om deosebit, jurist profesionist ce 
contribuie la edificarea statului de drept, deoarece perse- 
verenţa, sîrguința, modestia sînt doar cîteva dintre acele 
valori umane care vă caracterizează şi vă înnobilează per- 
sonalitatea. 

Pentru tot ceea ce reprezentaţi, vă dorim din tot sufletul 
sănătate, multe bucurii, împliniri şi armonie sufletească. 

La mulţi ani! 

kkk 

Zilele acestea şi-au aniversat ziua de naştere: Silvia 
Marian, doctor în drept, conferenţiar universitar, Facul- 
tatea de drept, USM; Elena Belei, doctor în drept, confe- 
renţiar universitar, Facultatea de drept, USM; Svetlana 
Slusarenco, doctor în drept, lector superior, Facultatea 
de drept, USM; Ala Luca, magistru în drept, lector supe- 
rior universitar, Facultatea de drept USM; Pavel Zamfir, 
doctor în drept, conferenţiar universitar, Facultatea de 
drept, USM; Nicolae Romandaş, doctor în drept, con- 
ferenţiar universitar, Facultatea de drept, USM; Ruslan 
Costaş, magistru în drept, lector universitar, Facultatea 
de drept, USM; Victor Ermurachi, magistru în drept, 
lector superior, Facultatea de drept USM; Diana Cris- 
tian, judecător Nisporeni; Cornelia Vârlan, judecător 
Rîşcani, mun. Chişinău; Elena Lazareva, preşedintele 
CA Comrat; Galina Polivenco, judecător CA Bălți; Au- 
relia Parpalac, judecător CA Bender; Lilia Lupaşco, 
judecător Rîşcani, mun. Chişinău; Nadejda Toma, jude- 
cător Ialoveni; Iurie Bejenaru, judecător CSJ; Valeriu 
Efros, judecător Centru; Oleg Şcolnic, judecător Tele- 
neşti; Alexandru Rotari, judecător JEC; Ion Stepanov, 
judecător JEC; Elena Mihailenco, procuror, şef secţie, 
Procuratura Generală; Valentina Bradu, procuror Du- 
băsari; Ion Diacov, procuror, şef secţie, Procuratura Ge- 
nerală. 

Mult stimaţi omagiaţi este o onoare pentru noi să 
vă adresăm sincere şi calde urări de sănătate. Apreciem 
străduinţa, devotamentul, abnegaţia, responsabilitatea cu 
care vă îndepliniţi obligaţiile astfel încît doar Dreptatea 
şi Adevărul să triumfe. 

Vă dorim să aveţi parte de acum încolo doar de împli- 
niri şi realizări care să vă întregească deplin fericirea. 

La mulţi ani! 

Cu profund respect, 
membrii Consiliului de administraţie 
al Uniunii Juriştilor, 
Echipa Dreptul şi 
Revista Naţională de Drept 


Echipa redacţiei Vă adresează un Apel de 
unire şi sprijin. Vă sîntem recunoscători că 
sînteţi abonaţii noştri şi susţineţi ziarul. Noi 

avem nevoie de acest ajutor şi vom rămîne 
alături de Dvs. 


FONDATORI: 
Universitatea de Stat din Moldova 
Universitatea de Studii Politice 
şi Economice Europene 
„Constantin Stere” din Moldova 


Uniunea Juriştilor din Moldova 


Divertis 

Indicaţii pentru o hidratare corectă pe timpul verii 


Sezonul cald aduce cu el 
nu numai temperaturi ridicate 
Şi radiaţii puternice, ci şi în- 
grijorări din partea populaţiei 
cu privire la hidratarea corec- 
tă. Avînd în vedere că 70% 
din corpul uman este format 
din apă, nevoia de apă este 
justificată. 

Medicii explică această 
nevoie prin simplu fapt că 
oamenii trebuie să-şi păstreze 
constantă temperatura corpu- 
lui, indiferent că ne aflăm în 
Antarctica sau Ecuador. Cor- 
pul uman are totuşi mecanis- 
me de termoreglare, cel mai 
important fiind transpiraţia. 

„În cazul în care transpi- 
raţia devine calea noastră 
principală de termoreglare, 
termoliza, adică pierderile de 
căldură, devin insuficiente la 
temperaturi de peste 27-28 de 
grade Celsius. Peste aceste 
temperaturi, centrii termo- 
reglării din creier trimit co- 
menzi specifice în periferie, 
determinînd astfel glandele 
sudoripare să producă sudoa- 
rea, un fluid complex ce are, 
în afară de apă, acid lactic, 
mici cantităţi de uree, minera- 


le (mai ales sodiu, dar şi clor, 
potasiu, calciu, magneziu, 
cupru, fier, zinc etc.) şi unele 
substanțe odorante (o-cresol 
şi p-cresol)”, explică doctorul 
Corina Zugravu, specialist în 
igiena alimentaţiei şi nutriţie. 

Pentru că transpiraţia este 
mai abundentă în sezonul 
cald, hidratarea este foarte 
importantă, corpul omenesc 
avînd nevoie în medie de 
1-1,5 ml de apă/kilogram/ 
corp şi calorie consumată. Pe 
lîngă apă, legumele şi fructe- 
le nu ar trebui să lipsească din 
alimentaţia zilnică din timpul 
sezonului cald. 

„Hidratarea se face în pri- 
mul rînd cu apă, nu cu alte 
lichide cum ar fi sucurile, 
cafeaua sau berea”, spune nu- 
triționistul, care recomandă 
apele minerale carbogazoase, 
ca alternativă o dată pe zi, de- 
oarece compensează minera- 
lele pe care corpul le pierde în 
timpul zilei prin transpiraţie. 

Pe de altă parte, trebu- 
ie evitate băuturile dulci sau 
cele alcoolizate, deoarece au 
un efect mai mult deshidra- 
tant decît de hidratare. 

Chiar şi schimbările alimentare minore pot influenţa major creşterea în greutate 


Micile schimbări în regimul alimentar, aşa cum ar fi consumul 
unei cantităţi puţin mai mari de cartofi prăjiţi în fiecare zi în detri- 
mentul legumelor, pot avea un impact uriaş pe termen lung în ceea 
ce priveşte supraponderabilitatea şi chiar obezitatea, conform unui 
nou studiu publicat de New England Journal of Medicine. 

„Un adult normal se îngraşă în medie pe an cu 450 de gra- 
me, însă avînd în vedere faptul că această creştere în greutate 
se produce gradual, de-a lungul întregului an, este dificil pentru 
medici şi nutriţionişti să stabilească cu exactitate cauzele sale”, 
explică Dr. Dariush Mozaffarian, profesor de epidemiologie la 
Facultatea de medicină din cadrul Universităţii Harvard (Mas- 
sachusetts), coordonatorul acestui studiu. 

Alături de colegii săi, el a încercat să determine impactul 
micilor variaţii cotidiene de alimentaţie, combinate cu multipli 
factori ce ţin de stilul de viaţă, asupra procesului de îngrășare, 
aşa cum ar fi exerciţiile fizice sau somnul. 


Ultima dorinţă a unui bărbat pe patul de 

moarte: Să-şi mai vadă o dată căţeluşa 

Cînd Kevin McClain, de 57 de ani, a fost spitalizat cu 
cancer la plămîni în faza terminală nu s-a gîndit că o să-şi 
mai vadă căţeluşa. Cineva i-a ascultat însă ultima dorinţă şi 
a putut să-şi petreacă ultimele zile cu cel mai bun prieten al 
său, Yurt. 

Yurt a fost luată de lîngă cel alături de care îşi petrecuse 
toată viaţa, în momentul în care McClain a fost spitalizat. 
Căţeluşa a fost dusă la un adăpost pentru animale, unde, 
întîmplarea a făcut ca unul dintre medicii care s-au ocupat 
de cazul lui McClain să lucreze ca voluntar. 

Aşa se face că Jan Erceg, emoţionat de povestea lui 
McClain, un om fără adăpost care trăia de ani de zile într-o 
maşină, a hotărît să îl ajute să-şi împlinească ultima dorin- 
tă. 

Odată ce s-a văzut lîngă stăpînul ei, Yurt a început să-i 
lingă mîinile şi fața. 

Chiar dacă McClain a murit la scurt timp după reîntîl- 
nirea emoţionantă, căţeluşa a fost adoptată de un nou pro- 
prietar. 


A fost descoperit medicamentul care poate 
ucide toate tipurile de cancer 
Oamenii de ştiinţă britanici susțin că un „medicament 
minune” pentru cancerul la sîn ar putea fi transformat într-o 
N 


CALEIDOSCOP 


În cadrul studiului au fost observate trei grupuri dis- 
tincte însumînd 120 000 de voluntari, bărbaţi şi femei, 
pe perioade a cîte 4 ani şi apoi pe încă 20 de ani. Toate 
cele trei grupuri erau formate din persoane care la înce- 
putul studiului aveau greutate normală şi nu sufereau de 
nici o maladie cronică. Majoritatea participanţilor s-au 
îngrăşat în medie, în 4 ani, cu 1,52 kilograme şi respec- 
tiv cu 7,62 kilograme după 20 de ani. 

Studiul indică şi faptul că cea mai importantă creştere în 
greutate poate fi legată de o creştere a consumului cotidian de 
chipsuri şi cartofi prăjiți, de băuturi cu zahăr, carne şi meze- 
luri. 

De cealaltă parte, un consum cotidian bazat pe fructe, legu- 
me, cereale şi iaurturi a dus la scăderea în greutate. De aseme- 
nea, persoanele care dorm între 6 şi 8 ore pe noapte se îngraşă 
mai puţin decît cele care dorm peste 8 ore. 


armă universală împotriva tumorilor. 

Ei au descoperit o modalitate de a face pastilele pentru 
cancerul la sîn eficiente împotriva altor tipuri de cancer. 
Descoperirea poate duce la noi medicamente care micşo- 
rează mai multe, sau chiar toate, tipurile de tumori, susțin 
oamenii de ştiinţă de la Universitatea Newcastle. 

În plus, efectele secundare, cum ar fi greaţa şi oboseala, 
ar trebui să fie minime. 

Medicamentul acţionează asupra tumorii fără a afecta 
celulele sănătoase. Acest lucru înseamnă că pacienţii suferă 
mai puţine efecte secundare decît ar suferi dacă ar face chi- 
mioterapie sau radioterapie, în care celulele sănătoase sînt 
afectate. 


Nu au mai ieşit din casă de 10 ani 

Două surori gemene, în vîrstă de 35 de ani, din Cluj, nu 
au mai ieşit din casă de 10 ani. Ele au decis singure să se 
izoleze în casă după ce una dintre ele nu a promovat exame- 
nul de licenţă. 

Vecinii, îngrijoraţi de faptul că nu le-au mai văzut pe 
tinere, au alertat autorităţile, care au trimis un psiholog ca să 
discute cu surorile. 

Amîndouă susţin că au decis singure să se izoleze de 
lume ca pedeapsă. 

Părerile localnicilor sînt împărţite. Unii spun că fetele sînt 
ţinute cu forţa în casă, alţii spun că ele stau de bună voie. 

